text:
Aruba Bank a uni cu Fundacion Movemento ta Bida y Setar pa den e proyecto “Hunto grandi, grandi hunto” dedica specialmente na nos 60+.
E meta di e proyecto ta pa informa y educa e comunidad 60+ ariba diferente tema importante cu tin di haber cu servicionan bancario y e solucionnan cu inovacion ta ofrece awendia pa tur cliente di banco. Cu e pandemia mundial, ta bira mas importante cu nunca pa tur cliente, tin aceso na nan cuentanan bancario for di na unda cu nan ta y ki ora cu ta, na un manera facil y sigur.
E charla ofreci pa Aruba Bank diamars mainta, a enfoca riba kico tur ta encera online banking, y con e grupo di 60+ por haci uzo di dje. A splica cu Aruba Bank ta ofrece asistencia personalisa na tur sucursal p’e comunidad di 60+ n’e Digital Lounges di banco.
A splica tur esnan presente tambe con pa proteha nan cuenta bancario di Aruba Bank. E sesion informativo tabata uno hopi interactivo entre expertonan y e publico.
Representantenan di Aruba Bank tabata presente despues di e charla pa por a duna asistencia na cada miembro cu tabata desea di ricibi mas informacion riba e topiconan menciona of cualkier otro topico.
Pa mas informacion tocante servicionan digital y asistencia personalisa na cliente por yama 527-7777 of bishita www.arubababnk.com.


c: text/html

text:
“Ley di Defensor di Pueblo y defensor di mucha aproba unanimamente”
Diaranson mainta parlamentario Dellanire Maduro como vice-presidente di e ‘Comision di Defensor di Pueblo (Ombudsman)’ a presidi e continuacion di e reunion pa trata e ley di Defensor di Pueblo.
Desde 27 di januari 2020 Dellanire Maduro a bira miembro di Parlamento di Aruba, y tambe vice-presidente di e comision encarga cu e topico di Defensor di Pueblo (Ombudsman) tumando lugar di Sra. Marisol Lopez Tromp.
Durante e apertura di e reunion dia 20 november 2019 a haci peticion pa un ultimo conseho riba e proposicion cu a wordo presenta e dia ey y diaranson 9 di September 2020 por a clausura e reunion aki.
Manera Gobernador a trece dilanti durante apertura di aña parlamentario nos tin cu uni pa traha pa e progreso y bienestar di nos pais. “Diaranson finalmente a trata e ley aki cu desde e prome intento cu a wordo realisa na 2005, awe 9 di september 2020 nos a aproba unamimamente mirando e importancia y e echo cu e ta conta cu sosten di parlamentarionan di diferente fraccion cu den transcurso di añanan a traha riba esaki”, Maduro a duna di conoce.
Ta conoci cu no tur ora ciudadanonan ta satisfecho cu e trato/servicio ricibi na diferente departamento, por ehempel mester warda añanan pa haya un contesta riba un peticion of ta sinti cu e maneho pa cu nan no ta uno husto.
E Defensor di Pueblo tin como tarea pa di forma independiente y imparcial promove e derechonan di e ciudadano pa wordo trata debidamente door di e departmentonan di gobierno. Ademas di e tarea aki e Defensor di Pueblo por haci investigacion riba e trato duna door di departamentonan y otro instancianan apunta door di ley nacional a base di peticion of door di iniciativa propio, por medio di esaki haya informacion y pone persona(nan) responsabel ora no ta cumpli cu ley of ta duna un trato inhusto.
E Instituto di Denfensor di Pueblo ta brinda e ciudadano e oportunidad pa solicita investigacion di departamentonan di gobierno si e ta percibi cu e conducta ta indebido of inhusto. E ciudadano mes por haci e solicitud aki sin cu e Defensor di Pueblo ta cobra ningun costo. Cu otro palabra, Defensor di Pueblo y di Mucha lo bira un instituto cu lo eherce control, y na mes momento lo contribui na e tarea di Parlamento pa eherce control riba Gobierno.
Dellanire Maduro kier a gradici tur esnan cu di un of otro forma a contribui na e logro di e ley di Defensor di Pueblo y ta menciona den e caso aki esnan cu a traha riba e ley di iniciativa di 5 juli 2016, cu ta Marisol Lopez Tromp, Mervin Wyatt Ras, Andin Bikker, Evelyn Wever Croes, Xiomara Maduro, Guilfred Besaril, Desiree de Souza Croes, Lorna Jasen Varlak, Donald Rasmijn y Melvin Tromp.
“Hopi esfuerso, reunionnan y biahenan a tuma luga den transcurso di añanan pa finalmente nos tin e concepto di ley cu awe a wordo aproba. Mi kier a duna danki na tur esfuerso haci di e parlamentarionan cu tey awe presente cu ta forma parti di esaki y tambe na tur esnan cu desde 2005 a bin ta bringa pa e bon causa aki, pa Aruba, pa nos hendenan tin finalmente un Defensor di Pueblo y di Mucha. Sin lubida, un danki na tur profesionalnan y departamentonan cu tambe a contribui na e ley aki. E instituto aki lo crea balansa na beneficio y bienestar di nos hendenan.
E siguiente paso legislativo cu pronto lo wordo trata den Parlamento relaciona cu e topico aki ta e cambio den nos Constitucion pa asina agrega e articulonan di Defensor di Pueblo entre otro. Mi ta honra di por forma parti di logro aki y ta felicita Aruba completo,” Dellanire Maduro a conclui.

robotstxt: allowed

filter: keep


text:
Kralendijk, 4 di yüni 2021. Awor ku gobièrnu a suavisá e medidanan di prekoushon rònt di Covid-19 mas aleu, Fundashon Mariadal tambe ta adaptá su medidanan interno.
Pa Kas di Kuido, inkluso e departamento na Delfins, awor akí e oranan di bishita diariamente ta di 18.00 te 20.00 or. Ta pèrmití maksimalmente dos bishitante pa kada kliente.
Ta pèrmití pashèntnan, ku no ta pashènt di COVID, di Sentebibu (departamento di hòspital) i Special Care pa risibí dos bishitante durante un (1) ora pa dia. E ora di bishita ta di 12.00 te 13.00 or.
Pashèntnan pa e poliklínikanan i pa Ayudo di Emergensia tin mag di bini ku un (1) akompañante.
Bishitantenan mester traha un sita adelantá via e number di telefon 780 9000.
Bishitantenan i akompañante nan te ainda mester tene kuenta ku e siguiente medidanan: skrinen na entrada, tene distansia, medidanan di higiena i bisti un tapaboka médiko.
Post Views:
11


text:
DEN HAAG – Pa e relashonnan entre e islanan outónomo i Hulanda, por yama e debate di djárason históriko. Aruba, Kòrsou i Sint-Maarten den e krísis di corona lo risibí yudansa solamente si semper nan aseptá tur kondishon hulandes i ehekutá esakinan lihé.
Segun sekretario di estado Raymond Knops (Relashonnan den Reino) den e último dies añanan a resultá ku e islanan outónomo no ta kumpli ku nan promesanan na Hulanda. E islanan mester di sentenar di mion euro pero nan por fia nan solamente si nan akseptá e eksigensianan hulandes kompletamente.
Posibilidat di eksigensia nobo kada seis siman
E sèn ta pa kada seis siman, i kada bia Hulanda ke pone kondishon nobo riba mesa. Asina por para e yudansa si no kumpli ku e promesanan.
Tweede Kamer ta sostené e gabinete pa ehekutá deseo di hopi tempu na e islanan den e krísis di corona. “E kondishonnan lo subi den kurso di tempu. Ta entregá kada siguiente parti di e suma total a base di e resultadonan”, segun Knops.
E islanan ke ‘mas diálogo’’, pero gabinete hulandes no mas, ta e mensahe di djárason. No ta ‘business as usual’ mas, Knops ta bisa.
‘E ambishon no ta pa ta manda riba e islanan’
Ku e rekonstrukshon di e aeropuerto di Sint Maarten segun Knops ‘a gasta tempu un aña largu’ ku diskushon. “No ta mi ambishon pa manda aki. Si pone sèn di belásten hulandes disponibel, mester hasi kos bon ku esaki.” Por lo demas no a pone kondishon riba yudansa humanitario, pakete di kuminda i kuido.
‘Kiko bo outonomia bal ainda antó?’
E islanan segun Knops tin e libertat di akseptá e oferta òf laga. E gobièrnunan di Aruba, Kòrsou i Sint-Maarten ta bisa ku nan ta kompletamente dependiente di Hulanda i no por bai niun otro kaminda pa haña sèn.
Segun Sint-Maarten ta ‘dikta’ i entretantu Kòrsou severamente ta kritiká e ‘posishon di poder’. “Hulanda ta abuzá di esaki pa fòrsa kos’, segun e minister kurasoleño Quincy Girigorie (Hustisia). Knops ta bisa Tweede Kamer: “Bo por tin e outonomia ei si a base di Statüt, pero si den práktika bo ta kompletamente dependiente di otro hende, kiko bo outonomia bal ainda?”
Tweede Kamer kompleto ta sostené Knops den su vishon ku: ‘muchu hende a bira riku danki na e pobresa’ i e mandatarionan no a mustra ku nan ta enérgiko.
‘E mihó hendenan’ na Hulanda mester yuda
Hulanda ta rekonosé ku e islanan no tin e kapasidat pa realisá e deseonan rápidamente. Nan lo haña yudansa ku esaki i e kondishonnan lo ta ‘faktibel’, Knops ta primintí.
Gabinete hulandes ta hasi uso di diferente eksperto pa sali for di e krísis di corona atrobe. “Tambe si ta trata di kon nos por yuda e paisnan, ei tambe nos ta usa e mihó hendenan.”


text:
THE BOTTOM – Polis na Saba ta investigá morto di un studiante femenino (23) di Saba University School of Medicine. Un amigu di e mucha muhé a haña su kurpa sin bida awe meinta den su apartamentu na The Bottom.
Ainda polis no a duna un deklarashon tokante e sirkunstanshanan di su morto. Ainda no ta kla si el a fayesé di un krímen, si el a muri un morto natural òf si ta trata di suisidio. Polis di Saba ta warda e inspektor hefe di Boneiru ku ta yega e isla mañan.
Amigunan di e studiante ta indiká ku e no tabata komportá otro for di normal e dianan ku a pasa. El a kaba di slag pa su èksamennan. E siman aki hopi studiante di e skol médiko ta bandoná e isla pa fakansi di aprel. Esaki ta trese hopi moveshon na aeropuerto. Un ratu tabatin e rumor ku lo bai kanselá e buelonan pero ta solamente e buelo ku tabatin planeá nèt ora e notisia a plama riba e isla a haña poko retraso.
Tin mas o ménos 600 studuante na Saba University School of Medicine. Kasi nunka no tabatin insidente na e skol, ku eksepshon di e desaparishon di un studiante maskulino na 2007. Ta suponé ku e studiante a bai sambuyá i ku el a hoga. Nunka no a haña su kurpa.
Outor Hazel Durand


text:
E auto a bolter riba e brug y dama chauffeur a resulta herida.
Diahuebs atardi a drenta informe di un accidente cu hende herida net riba e brug bieuw di Balashi, mesora a dirigi tanto polis como ambulans na e sitio. Na yegada di e patruya a bin compronde for di e dama chauffeur cu e tabata bayendo cas direccion pariba net ela cuminsa riba e brug diripiente e stuurwiel a lock pone bay na man robez subi e acera dal na e muraya bolter bay cay bek riba su wielnan na e banda drechi di caminda cara panort. Debi na e impactonan aki y e boltermento e dama a resulta herida. Na yegada di e ambulans nan a atende e dama y a transporte pa hospital.


text:
Minister van der Steur di seguridat i hustisia ta hasi un bishita di trabou na Bonaire di 11 t/k 13 di yanüari 2017.
Minister van der Steur di seguridat i hustisia ta hasi un bishita di trabou na Bonaire di 11 t/k 13 di yanüari 2017.
Minister van der Steur lo instalá e chèf nobo, Jose Rosales, di kuerpo polisial Karibe Ulanda ofisialmente riba 12 di yanüari.
Mas aleu riba programa di e dia ey ta mas tantu kombersashonnan ku e.o. representante di estado Gilbert Isabella, gezaghèber Edison Rijna, fiskal general Henry Hambeukers i ofisina di asistensia na viktimanan
( bureau Slachtoffershulp).
Riba 13 di yanüari e minister ta hasi bishita na e.o. tribunal di promé instansia, e edifisio nobo di e institushon hudisial di Karibe Ulanda, e institushon Krusada, kazèrne di brantwér i koninklijke Marechausee.


text:
E relacion entre Religion y Politica
E diferencia di opinion entre un pastoor y grupo di 7 algun siman pasa a pone hopi di nos pensa riba e relacion entre religion y politica. Cu e tema aki den mente, ArenaPoliti.co a invita sr. Rudy Lampe pa scibi un columna riba e tema aki, cu e peticion pa trata e siguiente dos pregunta den e columna:
1. Tin espacio pa religion den politica?
2. Tin espacio pa politica den religion?
Como ex-parlamentario y ex-pastoor, ArenaPoliti.co a considera sr. Lampe un persona adecua pa elabora riba e tema. Sr. Lampe a acepta e invitacion y a scibi lo siguiente.
Religion y Politica scibi pa Rudy Lampe
“No por separa religion di politica”
E figura central di cristianismo ta Hesus di Nazaret. E poco cu nos sa di su historia ta bisa nos cu no por separa religion di politica. E tabata un zelota revolucionario, un hudiu nacionalista cu tabata lucha contra e ocupacion romano, kende na Galilea a forma un ehercito di discipulonan pa establece e reino di Dios riba tera, e profeta di pobernan cu a reta e autoridad sacerdotal di e Tempel di Herusalen, kende a organiza un accion di protesta den e Tempel di Herusalen contra e corupcion di e sumo sacerdote considera un aliado di e emperador romano y cu a ricibi e apoyo di e pueblo (loke nos ta recorda riba Diadomingo di Ramo), kende despues mester a hiba un bida clandestino busca pa e militarnan romano (loke nos ta recorda den Semana Santa te cu Diahuebs Santo), kende a wordo traiciona pa su mesun hendenan cu a mustra unda e tabata scondi y a keda aresta pa e ehercito romano (loke nos ta recorda Diahuebs Santo), kende a wordo tortura y sentencia na morto acusa di a comete e delito di 'opruiing', di a lanta e pueblo contra e gobierno romano y p'esey a haya e castigo di crucificacion, reserva solamente pa e rebeldenan contra e emperador romano (esei nos ta recorda riba Diaberna Santo). Hesus tabata e hudiu nacionalista radical cu a durf di reta e ocupacion romano y a perde e bataya y a keda derota riba cruz. Despues cristiannan a duna testimonio cu e a resucita e di tres dia y cu su causa no tabata perdi (loke nos ta recorda riba Pasco Grandi). Kiermen den e bida di Hesus di Nazaret ta imposibel pa separa religion di politica.
“Un cristian cu no ta lucha pa un mundo mas husto ta biba un fe sin obra”
Pa un cristian cu ta siguido di Hesus di Nazaret ta imposibel pa separa fe di politica. Un cristian cu no ta lucha pa un mundo mas husto ta biba un fe sin obra. Otro cos ta e separacion Iglesia-Estado (“scheiding Kerk en Staat”). Hopi hende ta confundi e dos aspectonan aki. Separacion Iglesia-Estado no ta mescos cu separacion fe-politica. Separacion Iglesia-Estado kiermen cu ningun iglesia por tin mas privilegio riba otro iglesianan of otro religion, pa e Estado tur iglesia y religion ta haya un trato igual. Esey ta e [nificacion] di separacion Iglesia-Estado, cu ta algo positivo y cu tabata un conquista husto for di siglo XIX. Kiermen mester separa Iglesia y Estado, pero ta imposibel pa separa fe cristian di politica.
“Un sacerdote na prome luga ta un cristian, kiermen ta su deber pa ta meti den politica”
Un sacerdote catolico ta un ciudadano igual cu tur otro ciudadano y tin mesun derechonan, kiermen e tin derecho activo y pasivo di voto. E mag di vota y mag di ta candidato riba un lista politico. Un sacerdote na prome luga ta un cristian, kiermen ta su deber pa ta meti den politica. Pero aki ta bon pa haci otro distincion. Un cos ta politica general, cu ta nifica tur accion cu tin di haber cu promove e bien comun (“algemeen welzijn”), otro cos ta e politica partidista, cu ta referi na un partido politico cu ta busca e poder via eleccion. Un sacerdote mester ta meti den politica general, pero ora e ta riba lista di un partido politico e ta representa su mes y no su iglesia. Pa e simpel motibo cu su fielnan tin e libertad pa vota pa cualkier partido di nan preferencia.
Keda pendiente pa mas columnista invita, elaborando riba diferente tema.
Expresionnan haci den e articulo aki no necesariamente ta refleha opinion di ArenaPoliti.co


text:
$ 0,00 O.B Excl.
Fls 0.00
Jan Everaerts
Pako, e makaku baldadi
Pako tabata un makaku kurpa chikí, di mas o ménos un mei meter. Riba un dia mi tabata serka mi wela sintá den adrei patras. Mi wela den su stul di zoya dilanti di e bentana ku ta habri pa kurá, kaminda e tabatin un bon bista riba Pako den su palu, Tan Chita tambe sintá ei ta gosa di su kòp’i kòfi ku su pida suk’i klenku banda di dje.
Den esei mi wela a dal un gritu: ‘Luisita, Pako ta lòs! Mi no ta mir’é mas den e palu, anto Chichi no ta na kas.’ ‘Ban, ban skonde den kamber’, Tan Chita a kontestá anshá.
Shon Kalu, e pushi lèrdu
Shon Kalu a krese bira un pushi mashá grandi, gordo. Su kabes tabata bastante grandi tambe. Henter dia e tabata drumi rèk kurpa den balkon patras ta ronka satisfecho den solo. Mashá floho mes Shon Kalu tabata. Ni pa grasia e no ta muf su kurpa kohe ún raton. I komo Shon Kalu a pasa floho bai, ta lèrdu e ta, pasobra ora un hende òf bestia ta dje floho ei ku e no ke ni muf su kurpa, nan ta yam’é lèrdu.


text:
Siman pasa m’a bisa bosnan kaba ku lesamentu ta un kos hopi importante. Pero blijkbaar niun hende no ta lesa. Ata m’a haña mi ku un par di hende ta bin papia kuenta di ku mr. Bean a muri. Den e kaso aki no mr. Bean mes, pero e aktor ku a hunga mr. Bean hopi aña pasa. E aktor su nòmber mayoria hende no sa, nos konose komo mr. Bean, su nòmber mes ta Rowan Atkinson.
Yen hende grandi ta gusta pasa e notisia fake nan riba Facebook i whatsapp. P’esei nos tin ku kita smartphone for di e hendenan aki i baha nan for di Facebook. Bo tionan aki ta kai pa tur trampa online.
Pero bon, loke mi kera bisa ta asinaki; No bin puntra mi ku m’a tende ku mr. Bean a muri. Paso e hòmber ta bon bon na bida. I si bo no ta kere mi, djis google (no ta pòrnada bo tin’é riba bo telefòn).
E tipo di hoaxnan aki ta bini kada tantu tempu, ku nan ta gaña ku un sièrto artista a muri. Aki 3 stap pa bo wak pa bo mes ku e kos aki ta bèrdat si òf nò:
1. Si ta bo tio of tanchi a pas’é pa bo via app.
Tanchi ku tionan aki of bo kolega di 60 aña standart ta kai p’e trampanan aki. Si ta nan a manda mensahe di RIP riba app of Facebook. No kere nan. Nan no sa di kiko nan ta papiando. Si ta resultado di sorteo wega di number korsou sii… Kere nan. Pero artista internashonal ku a muri.. Miho bo buska un fuente mas konfiabel pa esei.
2. Bo por Google pa chèk.
Si bo resultadonan di Google ta duna bo solamente headline di site nan ku no ta konosi aka no ta site di notisia grandi manera The Guardian, Daily Mail, The Huffington Post, Fox News etc, no kere. Esaki ta señal ku ta un hoax.
3. Wak e linknan ku nan ta klòp ku e titulo.
Wak e titulo di e artikulo, e por bisa bo Fox Breaking News. Esei ta pone bo kere unbes. Pero awor wak e link bou di dje, e URL. Ta di Fox News? Nò? Awèl no kere. Ta hoax.
Wak un ehèmpel den e screenshot akibounan. E titulo (n’e ultimo resultado marka lila) ta bisa FOX Breaking News. Pero wak e url (e parti marka ku kòra), esei ta un site ku porta bo no a yega di tende di dje nunka, paso no ta e url di fox news.
Awor ku bo por identifika un hoax pa bo mes, bai dal un baño kita salu for di bo kurpa i buska kushinamentu p’e muchanan haña. Paso mr. Bean morto òf bibu, no ta kushinan pa nan.
Pasa un dushi Djadumingu verder.


text:
Pronostico di tempo ta indica cu diabierna anochi, shelo lo ta parcialmente nubla cu posibilidad di un awasero breve.
Diasabra, shelo lo ta parcialmente nubla cu chens pa localmente un awasero den oranan di marduga y mainta.
Temperatura maximo 33 grado Celsius y temperatura minimo 28 grado Celsius.
Solo a baha awe nochi 06:26 pm y lo sali mañan mainta 06:30 am.
Biento:
For di generalmente direccion oost te oost-zuidoost y modera; forsa 3 te 4 ( 12 te 30 km/ora, 7 te 16 nudo).
Den dia posiblemente de bes en cuando basta fuerte den rafaga forsa 5 (31 te 39 km/ora, 17 te 21 nudo)
Situacion general di tempo:
Den proximo 24 ora un ola tropical cu ta moviendo den nos region bayendo west, lo trece mas humedad. Esaki lo pone nubianan aumenta temporalmente for di cual por spera un awasero riba isla di Aruba cu posibilidad di strena cu lamper.
Condicion di lama:
Olanan di lama lo ta for di direccion oost- zuidoost cu haltura di 3 te 4 pia.
Temperatura di superficie di lama 29 grado Celsius.
Fenomenonan special: ningun
Tempo tropical: Horcan fuerte Matthew, tabata situa awe tardi na zuidoost di Jacksonville, Florida y ta moviendo den direccion noord- noordwest; e sistema aki no ta un peliger pa nos region local.
– Nicole un biaha mas un tormenta tropical tabata situa na mas of menos 535 km zuid di Bermuda y ta na e momentonan aki stacionario. E sistema aki no ta un peliger pa nos region.
Registracion di temperatura (Celsius) y awasero (mm) den ultimo 24 ora:
Airport: max 33 / min 27 / 1.0
Hadicurari: max 30 / min 27 / 0.0
Pronostico di tempo pa fin di siman:
Parcialmente nubla cu chens pa localmente un awasero;
Biento lo ta for di oost- zuidoost y lo ta generalmente modera;
Temperatura max/ min lo ta: 33/28


text: KRALENDIJK – Diputado Elvis Tjin Asjoe den kombersashon ku Radio Live 99.9FM a papia tokante Bonaire International Airport. “Momentu ku nos a drenta gobièrnu tabatin un direktor interino na BIA i el a menshoná ku e ta stòp ku e funshon. Gobièrnu a nombra un direktor interino nobo Jos Hillen i a nombra un hunta di komisario nobo. Hillen e direktor nobo a traha rápido riba e parti di drechamentu di e pista na aeropuerto Flamingo. E direktor ta trahando riba un master plan ku ta enserá e parti di pista i terminal. Tin diferente opshon, kon ta bai atendé ku e desaroyo pa loke ta trata aeropuerto BIA. A papia ku Hulanda kon por haña finansiamentu pa e master plan. Tin un hunta di komisario i no ta na gobièrnu pa mete den esaki. Ta nan ta disidí fuera di e direktor interino, ku nan ta nombra un otro mènedjer. Mi a tende ku tin otro mènedjer, sinembargo mi no tin masha detaye. Aeropuerto ta kanando un trayekto di mehorashon. Nos tabatin un reunion ku nan resientemente, pasobra si e situashon keda manera e ta awor, pa fin di aña nan ta bai tin problema finansiero. Nos a bisa nan, no por bati na porta di gobièrnu, pasobra nos mes mester di e sèn ku nos tin. Nos a manda nan pa papai ku ministerio di INW i EZK, pa yuda nan kubri e periodo di COVID-19. E direktor interino a manda pa e tiendanan i a bisa ku ta bai habri e oportunidat pa otro kompanianan, loke ta perhudiká esnan ku ya tei pa hopi aña. E tiendanan aktual tei i mester duna nan e oportunidat pa desaroyá i e kos lokal mester keda den e tienda. Nos no ta deseá un aeropuerto manera Merka, Aruba òf Kòrsou. Nan a tende nos gritu i ta atendiendo pa e tiendanan ku tei mehorá i amplia riba nan produktonan. Pues nan ta bai tin motibu pa keda i amplia nan negoshi. Un bia pa luna mi ta atendé ku e direktor i momentu ku nos reuní lo mi papia kuné riba e CAO ku nan a firma na 2016, i kiko ta bai kontinuá”, diputado Tjin Asjoe a bisa.


text:
Reina Beatrix International Airport: Dialuna mainta den careda di 11’or di mainta, cu un buelo charter di Sky High DO930, Nos muchanan di selecion hubenil di Aruba (Girls U14 Boys U14) a yega Aruba. Ambos selecion a logra pone nomber di Aruba na un nivel halto durante e weganan di Caribbean Challenge Series, cu a wordo organisa pa Caribbean Football Union.
E seleccion di Girls U14 a titula campeon, nan a desplega un futbol di un bon nivel, ganando 4 wega, y anotando 22 gol, mester bisa tambe niun gol contra.
Tambe e selecion di Boys U14, a sa di a desplega un futbol di un bon nivel y nan a logra coy e titulo di Sub campeon.
Dialuna mainta por a mira presidente di AVB sr Randolf Lacle, tambe mayornan, famianan, amigonan y mas persona presente na Airport pa yama nos hereonan hoben un bon bini na nos isla y mustrando nan cu Aruba ta aprecianan y ta hopi contento.


text:
Kralendijk – Trabou duru ta tumando lugá tras di kortina, pa hasi e bakunashon posibel. Esaki ta loke kordinadó di bakunashon di departamentu di salubridat públiko, Joey van Slobbe a trese dilanti djabièrnè atardi durante un konferensha di prensa. “Salubridat Públiko ta kontentu ku yegada di e bakuna di Pfizer pa Boneiru.
Ku e kantidat di bakuna, nos por pasa 2000 hende e di promé angua kontra e CoViD-19. E bakuna di Pfizer ta duna mihó resultado despues di pasa dos angua. Djaluna e promé bakunanan ta bai Fundashon Mariadal pa kuminsá ku bakunashon di personal di kuido. E transporte ta tuma lugá den djùk spesial bou di vigilansia. Na e sitio tin siguridat spesial.
E bakunanan ta skars. Nos ta hopi kuidadoso ku entrega na e sitionan di pasa angua. A base di e kantidat di sita, nos ta determiná kuantu bakuna nos ta bai kuné na e sitio di pasa angua. Ta importante pa tur hende ku tin un sita, bini na e ora palabrá i na e lokalidat pa pasa angua. Si bo no bini, e ora ei podisé nos por saka ménos bakuna for di un bòter. Esei lo ta hopi lástima. Si di bèrdat bo no por bini, yama mas trempan posibel na 0800 – 0800 pa informá.
Den e siman binidero nos ta kuminsá prepará e sitionan di pasa angua pa hende di 60 aña bai ariba: For di 1 di mart ta pasa angua riba djaluna, djamars, djaweps i djabièrnè den Kompleho Deportivo Jorge Nicolaas na Playa. For di 3 di mart ta pasa angua riba djárason na Fundashon Cocarina Rincon. Pues ta trata di 2 sitio ku ta pasa angua di e bakuna kontra CoViD-19.
Gustosamente mi ta konta awor kon for di djaluna 22 di febrüari boso por traha un sita via telefòn òf online pa pasa angua kontra CoViD-19.
Bo por yama grátis number 0800 – 0800 di e callcenter pa un sita. Ta hasi e chekeo di salú via telefòn. Un empleado ta bisa kua dia bo ta haña e promé i e di dos angua. Ta konfirmá e sitanan via telefòn òf email. Si bo no tin email e ora ei bo por duna adrès di mail di un miembro di famia òf un konosí. E callcenter ta habrí for di djaluna pa djasabra for di 8or di mainta pa 8or di anochi i riba djadumingu for di 10or di mainta te 4or di atardi. Si bo no haña nos mesora na liña, purba un biaha mas na un momentu mas trankil.
Registrá online ta bai di e siguiente manera: riba e wèpsait https://www.bonairecrisis.com/pap/ ta bini un boton ku e teksto ‘registrá pa bakuná kontra COVID’. Klek riba e boton, e ora ei bo ta haña un formulario di registrashon ku un chekeo di salú. Momentu kaba yena e formulario, bo registrashon ta kla. Nos empleadonan ta prosesá bo registrashon. Denter di dos dia di trabou bo ta haña e sita pa e promé i pa e di dos angua via email. E tempu entre e anguanan ta tres siman. Bo no por skohe riba kua dia bo ta preferá pasa angua. Riba e wèpsait tin informashon kiko bo tin ku bini kuné pa e sita pa pasa angua. Bo mester bini ku un ID bálido. Uso di un tapaboka ta obligatorio. Lesa e informashon riba e wèpsait bon promé ku bo bini e lugá di pasa angua. E wèpsait ta alkansabel durante 24 ora pa dia, pues bo por registrá na un momentu ku ta kumbiní bo mas.
Bo por yama òf registrá online, si por nos ta preferá pa bo registrá online.
Mi ke bisa algu mas tokante e chekeo di salú. Por sosodé ku na momento di registrashon bo ta tende ku bo tin ku traha un sita ku bo dòkter di kas, promé ku bo haña un sita pa pasa angua. Despues di konsultá ku bo dòkter di kas, bo por traha un sita via e callcenter. Por ta tambe ku e chekeo di salú ta indiká, ku na e sitio di pasa angua bo tin ku bai e dòkter ku tin einan promé. Nos ta pidibo koperashon, esaki ta pa bo mes salú.
Finalmente na nòmber di departamento di Salubridat Públiko, mi ke deseá e timnan di bakunashon éksito den nan promé siman di trabou! Nos ta spera ku mas tantu hende posibel ta laga bakuná nan mes”, Joey van Slobbe a terminá bisando.


text:
Gran Konsierto di Jazz den Punda
Gran Konsierto di Jazz den Punda
Djaweps 31 di òktober benidero Fundashon DOJACMC, konhuntamente ku su sponsernan i den kuadro di e proyekto ‘Punda Vibes’ di DMO, lo presentá un konsierto titulá ‘Jazz Vibes Live’. Ta trata aki di un evento musikal gratis di alto nivel ku lo tuma lugá riba Plaza JoJo Correa di 7’or pa 10’or di anochi. Durante di e evento aki, organisá i presentá pa LadyMo, lo tin aktuashon di e legendario saksofonista di Jazz yu di kòrsou James Willekes (JJ COOL) i The Cool Jazz Experience Band, kompañá pa maestro Gregory Colina.
Den kuadro di aktividatnan den Sentro di Siudat relashoná ku Halloween, DOJACMC Foundation ta invitá tantu mucha komo hende grandi pa partisipá na un asina yamá ‘inter-active jazz jam’ entre 6’or to 6:45’or, siguí pa un akto di promoshon spesial di e produkto nobo ‘Kool Soda’ dor di Bofrei Agencies.
Den e kuadro di e ‘inter-active jazz jam’ menshoná ariba, Direktor di Banda JJ COOL ta supliká mayornan pa laga nan yunan bini ku nan instrumento favorito i asina partisipá den forma espontáneo ku e músiko profeshonalnan di jazz na e jazz jam session aki. Den mesun rosea JJ Cool ta rekòrdá mayornan pa bini ku nan telefon i kamera pa kaptá e momentu grasioso aki.
Adishonalmente lo tin e posibilidat pa kompra di tur sorto di produkto bunita manera obra di man i hoyas riba Plaza JoJo Correa. Igualmente lo tin un kantidat limitá di e Jazz Legend Postal Stamp na benta, miéntras ku un bar lo ofresé snèks i bibida. Tambe lo tin un sorteo gratis kaminda presentenan por gana premionan atraktivo ofresé pa algun sponsor. Bin disfrutá di un tremendo nochi musikal, kompañá pa vürwerk. Ta supliká tur hende bini ku nan mes stul.
Pa mas informashon bishitá página ‘DMO Punda Loves You Event’. Pa posibilidat di benta, tuma kontakto ku Sekretario di Fundashon DOJACMC, LadyMo via email: kuumadecor@yahoo.com òf yama: 675-5027.
Edna Monifa Willekes


text:
MANGUSA A kibra record na Kòrsou ku un fli di kasi 50 meter!
Diadomingu ku a pasa ei den e competensia di ABCC (Aruba, Boneiru Curaçao y Colombia) organisá dor di Fundashon Fli Kòrsou,
tabata hopi impreshonante kon e team di MANGUSA a kibra record y asina skirbi un pagina di historia di Fli na Kòrsou. E fli di caha tabata tin un midí di 49.90 meter!
MANGUSA team PABIEN!
Klèk aki pa mira e video
WEBSITE NOBO!
Bon Biní na e website nobo di CuracaoKites.com !
Awe 24 di märt nos ta introdusí un website nobo. Te ainda e website ta bou di konstrukshon. Nos ta spera di komplase tantu personanan ku a pidi pa hanja más informashon y más rapido. Asina nos ta bai incorpora Medianan Social, komo FACEBOOK, Youtube, Twitter, etc. pa hasie mas fasil pa kontakto. Tambe nos ta bai extende un manera pa hasi Live streaming video posibel, pa asina rònt mundu por mira bibu y direkto eventonan di Fli na Kòrsou. Nos ta spera di kompletá tur e esakinan den e próximo dianan.Keda Pendiente.
Laga Nos Sigi Ku e Vuelo!


text:
ORANJESTAD, 23 december 2020 Segun resumen di awe 11 persona a recupera, a registra un total di 30 caso nobo di Covid-19, di cual 3 ta no-residente, cantidad total di testnan ehecuta ayera ta 439 'positivity rate' local riba dia di ayera ta 21%).
Activo tin awe 173 caso, cantidad di fayecido relaciona cu Covid-19 ta 47.
Hospital ta informa cu tin un total di 7 persona interna di cual 1 ta den Cuido Intensivo y 6 isola riba piso general.
Mientras cu otro parti mundo paisnan ta den lockdown aki na Aruba nos por celebra un pasco cu famia. Ta depende di comportacion di cada uno di nos, si nos lo por celebra un aña nobo tambe sin restriccion.
E yamado ta bay na e hoben na e adulto hoben y na e adulto mayor pa sigui cuida. Sea conciente cu covid tey. Na Aruba nos tin 173 persona positivo isola pero nos nosa cuanto persona por tin e virus y ta canando rond sin sa cu nan ta transmitiendo esaki.


text:
Hues a condena Garage Centraal Aruba den un caso unda un cliente a cumpra un Porche pero despues a descubri cu e garage no tabata un dealer oficial di e marca di auto.
Den e veredicto cu a sali awe hues ta papia di un ‘kunstgreep’ pues un acto fabrica unda e compania tabatin un cooperacion cu Prowin na Corsou cu si ta un representante oficial di e marca. For di nan Garage Centraal tabata haya e autonan, sinembargo na Aruba e garage ta haci comosifuera e mes ta e e dealer oficial. Esaki por a mira den diferente promocion y tabatin un simbolo di e marca riba nan muraya.
Ora e cliente Rene Kan a haya problema cu su Porche na 2014 y despues haya sa cu e garage no tabata un dealer oficial, Garage Centraal diripiente a stop di actua como representante di Porche.
Den e veredicto por lesa cu hues a bari tur argumento di e compania for di mesa y ta haya cu Garage Centraal a actua ilegal como representante, maldirigi su clientenan y e cooperacion cu e compania di Corsou ta mustra fraudulente. Su conclusion ta cu e cliente por entrega su auto y haya su placa bek.
No ta conoci ainda si tin mas cliente cu a cumpra un Porche na e garage aki y kier nan placa bek.
Por lesa e veredicto completo aki.


text:
Oranjestad – Camara di Comercio y Industria (KvK) a elegi den su reunion di 7 di januari 2015 e presidente y vice-presidente pa aña 2015. Sra. Daphne Agius Cesareo-Lejuez a keda eligi pa e demas miembronan di directiva como presidente y Sr. Robert Carrasquero como vice-presidente. Pa di tres biaha den su historia di mas di 80 aña, Camara di Comercio por conta cu un persona femenino como presidente. Anteriormente, Janice Ho Kang You – Arends y recientemente Sheila van Veen a ocupa e puesto aki.
Banda di e presidente y vice-presidente, directiva di KvK ta conta cu e damanan Lindsey Wever, Julisa N. Arends-Hoevertsz y Sandy R. Odor y cu Sres. Omar Tromp, Francisco L.M. de Mey, Ernst J.E. Mohamed y Oscar S. (Trey) Wyatt.
Na december ultimo Sres. Robert E. Carrasquero y Frans L.M. de Mey a keda re-eligi y a yama e dama Sandy R. Odor bonbini como miembro den directiva pa un periodo di tres aña (2015-2017) y Sr. Satish D. Daryanani a termina su periodo como miembro di KvK. KvK ta extende un biaha mas palabranan di aprecio y gratitud pa su aporte na e trabao di KvK.
E presidente y vice-presidente, hunto cu e secretario/director ehecutivo, Sr. Leo Maduro, ta forma e directiva diario di Camara di Comercio. Como presidente suplente, den caso di ausencia di tanto presidente como vice-presidente, a keda nombra segun stipulacion legal e persona di mas trayectoria sin interupcion den directiva di KvK, cu ta Sr. Francisco de Mey.
Directiva di KvK ta conta di por continua na aña 2015 di duna su aporte na bienestar di comercio y industria y di comunidad en general cu hopi energia y entusiasmo.


text:
GOBIERNO A MANDA PIDI WEB DUNA CUENTA DI HUURMENTO DI EDIFICIO
Den fin di siman a bira conoci cu WEB a dicidi, memey di pandemia, pa bay huur un edificio luhoso na beachfront, bastante lew di WEB mes. E noticia aki a causa bastante consternacion, y no ta pa mas.
Sindicato, trahadonan y ciudadanonan ta haya e decision di gastamento di placa aki, incomprendible memey di pandemia.
E hecho cu WEB a scoge net e edificio aki tambe, a wordo hopi cuestiona. Dicon a scoge un edifcio asina lew di WEB? Y si kier a bay asina lew mes, dicon no a bay poco mas pabou, den e edificio bashi di Utilities Aruba, cu ta e compania madre di WEB y lo no a costa WEB nada.
Prome Minister a splica recientemente ainda cu nos ta den e pandemia ainda, y nos ta memey di e crisis financiero ainda. Den wowo di horcan. Den e situacion aki Gobierno di Arubata spera cu su companianan estatal tambe ta baha gasto mas tanto cu ta posibel. Esaki ta conta pa gastonan di salario di WEB tambe, y gastonan operacional manera leasemento di auto y huur di edificio.
P’esey Gobierno a manda pidi WEB duna cuenta di e noticia aki di huurmento di edificio.


text:
DEN HAAG – Un quick scan di e presupuesto arubano mester trese un solushon pa e konflikto kontinuo entre Aruba i Hulanda.
Esaki minister Ronald Plasterk di Relashonnan den Reino i promé minister Mark Rutte a laga sa awe den un kontesta riba un di dos seri di pregunta den parlamentu di D66 i CDA.
E quick scan ta un rapòrt entremedio ku ta spera di haña ‘un di e dianan aki’ pa motibu di ‘e situashon urgente na Aruba’, segun e minister. Ta e mésun tim di investigashon mester ehekutá e quick scan ku gobernador di Aruba Fredis Refunjol poko tempu ei a instalá pa e investigashon finansiero. “No ta na bienestar di e proseso si duna mas anunsio tokante di esaki aktualmente”, e minister i e promé minister ta skibi.
Investigashon
E rapòrt final kompleto tokante e presupuesto i plannan di varios aña di Aruba mester ta kla den seis siman. Aki den mester tin klaridat tokante e viabilidat i e konsekuenshanan di e presupuesto rubiano i e plannan di varios aña i e défisitnan eksistente.
Papel di Cft
E papel eksakto di College financieel toezicht (Cft) i e diferensha di opinion ku a surgi entre Aruba i Hulanda tokante nan empeño, Plasterk i Rutte no ke klarifiká aktualmente. Den e kontestanan tin pará si ku nan ta dispuesto di kompartí e komunikashon tokante di esaki konfidenshalmente ku Tweede Kamer.
Raad van State
Lo no pidi Raad van State konseho tokante e tumamentu di desishon rònt di e instrukshon pa Aruba. E eskoho aki mésora despues di e anunsio ta trese málentendementu. Wassila Hachchi (D66) riba Twitter ta duna komo reakshon ku e lo keda purba pa laga esaki tuma lugá. Minister plenipotensiario di Aruba Alfonso Boekhoudt tampoko no ta komprondé e eskoho aki: “Komprobá sí si e presupuesto di Aruba ta faktibel, pero no komprobá si e desishon pa esaki tabata hustifiká? Pakiko mitar solushon?” e ta tweet.
Outor: Jamila Baaziz


text:
ORANJESTAD – Korte Komun di Hustisia awe a mantené e petishon pa asilo di dos nabegante di Ost Ukraina ku a keda pegá na Sint Eustatius.
E dos refugiadonan di Ukraina a yega Statia ora ku riba 22 di mei e kapitan di un yate di bela a laga nan atras riba e isla. E dos tripulantenan a keda un anochi na playa, i su manisé nan a mèldu na warda di polis.
Wes a mantené e petishon pasobra gobièrnu hulandes no a tuma un desishon ainda si persona ku nashonalidat ukraino por haña asilo polítiko na Hulanda.
Guera sivil
Nan a pasa dos luna riba laman sin kontakto ku sobrá di mundu i asina no tabatin niun idea ku nan patria a hañ’é envolví den un guera sivil. Ora nan a haña sa esaki e dos habitantenan di Donetsk a disidí di pidi e státùs di refugiado a base di konvenshon di Ginebra. E konvenshon aki ta regla akohida humanitario pa siudadano, prizonero di guera i militar den situashon di guera.
For di dia di nan yegada riba e isla e hòmbernan ta haña akohida den forma di rashon di kuminda ku gobièrnu lokal ta duna nan. Tambe nan ta risibí ayudo di algun habitante individual di e isla ku a kai nan nan pena.
“Nos ta masha gradisido pa e sosten di pueblo di Statia, kaminda nos ta trata di establesé un bida nobo.”, e ukrainonan a laga sa. “E último dos lunanan di insiguridat no tabata fásil, ma nos tin speransa ku pronto nos por pone nos bida kana atrobe despues di un temporada difísil.”
Outor John van Kerkhof


text:
..
01
Actualmente tin 2.759 persona cu ta depende di ayudo financiero di Gobierno
02
Produccion di cuminda ta bira prioridad!
03
E prome dokter di cas registra cu AruBIG a sera contrato cu AZV
04
Discjockey hoben local cu a cay for di piso 3 di parkinglot a fayece despues
05
Comerciantenan Uni ta bastante molestia cu reglanan inhusto cu DVG y Gobierno a bin cu ne awor
Top Stories
Ta trahando riba un solucion duradero pa problema di RWZI
Minister Ursell Arends: ---*Pa por sigui opera e RWZI-...
Despues di un siman porfin Cornelia a bay busca cu 2 miyon di Lotto 5
El a gana cu un Lotto Loco ---ORANJESTAD (AAN): E atard...
Actualmente tin 2.759 persona cu ta depende di ayudo financiero di Gobierno
Na 2021 a pone 3,8 miyon florin disponibel pa inverti den ekipo y mantencion di RWZI
E prome dokter di cas registra cu AruBIG a sera contrato cu AZV
Discjockey hoben local cu a cay for di piso 3 di parkinglot a fayece despues
Siman a habri cu 6 caso nobo di Covid-19 y 146 caso activo
Sera a celebra su cumpleaños cu famia y conocirnan
Just In
All News
See all posts
Ta trahando riba un solucion duradero pa problema di RWZI
Minister Ursell Arends: ---*Pa por sigui opera e RWZI-nan, ta bay rekeri un inversion cuantioso ...
Despues di un siman porfin Cornelia a bay busca cu 2 miyon di Lotto 5
El a gana cu un Lotto Loco ---ORANJESTAD (AAN): E atardi pa anochi di Diasabra 9 di October tabata uno hopi druk na Aruba. ...
Actualmente tin 2.759 persona cu ta depende di ayudo financiero di Gobierno
Na 2021 a pone 3,8 miyon florin disponibel pa inverti den ekipo y mantencion di RWZI
Produccion di cuminda ta bira prioridad!
E prome dokter di cas registra cu AruBIG a sera contrato cu AZV
Discjockey hoben local cu a cay for di piso 3 di parkinglot a fayece despues
See all posts
Promocion y entrega di decreto gubernamental na Cuerpo Policial di Aruba
ORANJESTAD (AAN): Un dia special pa Cuerpo Policial di Aruba! Recientemente na Centro di Husticia na Santa Cruz a tuma lugar entrega di decreto gubernamental, ...
A descubri sistema nobo cu GoFast cu droga ta haci delivery na barconan riba lama grandi
Confisca 4 ton di cocaina riba lama net pafo di Caribe ...
Polis y Kustwacht a persigui hoben cu a horta un waverunner riba lama
Posible tiramento riba sero di Alto Vista a finaliza den confrontacion riba tereno di Hospital
Eric Lake a baha cu pensioen despues di 41 aña trahando como Polis
Homber di 18 aña deteni pasobra el a los tiro riba hoben
Atraco arma riba Brazil Food Center a wordo soluciona den algun rato despues
See all posts
Parlamentario Hendrik Tevreden di MEP desapunta cu e reunion di nivel abao di parti oposicion teni den Parlamento
ORANJESTAD (AAN): Na opinion di Hendrik Tevreden di Partido MEP, el a constata Diahuebs siman pasa cu partidonan di oposicion ...
Mester sigui enfoca riba desaroyo di solucionnan inovativo y sostenibel pa Aruba
ORANJESTAD (AAN): Diabierna ultimo na IMAX theater nos a celebra ‘SDG Flag Day’. Como Parlamentario Shailiny Tromp-Lee a wordo invita pa participa na un actividad organisa door di e Comicion nacional ...
MEP ta conseha Ryçond pa en bes di sali defende Marisol pa sinta y splica Marisol cu ta Marisol a actua fout
“Cada parlamentario tin e deber pa percura pa comunidad mantene e confiansa den Aruba su Parlamento”
ORANJESTAD (AAN): Diabierna 17 di September 2021, a tuma luga den sala di Parlamento e huramentacion di esnan cu lo representa pueblo den Parlamento di Aruba pa e periodo 2021 - 2025. ...
Den aña 90 AVP tabata tin 3 Minister di Fam Croes
Partido MEP ta felicita Gabinete Wever-Croes II
ORANJESTAD (AAN): “Aruba a haya e Gobierno cu el a scoge”, asina Lider di MEP, Prome Minister di nos pais, Sra. Evelyn Wever-Croes a expresa den un conferencia di Prensa di Gobierno di Aruba diahuebs ...
Candidatonan di partido MEP a desea Evelyn Wever-Croes pabien cu 10 aña di liderazgo
ORANJESTAD (AAN): Diaranson 1 di september na Cede di MEP, henter famia di MEP a sorprende lider, Prome Minister Evelyn Wever - Croes cu un plakaat gradiciendo e pa e liderazgo desplega. ...
See all posts
Mario Andres Reginaldo Steenen
“Señor ta mi wardador, mi’n tin falta di nada Den cunucu di yerba berde e ta ponemi sosega. ...
More Stories
Venezuela a bira un pais “di hende bieu y mucha”
BBC a analiza con e poblacion di Venezuela a reduci y con ta impacta desaroyo ...
E caida di Cuba y exposicion di e cara comunista
Na un momento cu por ta crucial pa avance comunista den situacion mundial - E crisis di Covid-19 tabata habri porta den region pa e pensamento Comunista ...
Mas cu 12 mil persona a haci uzo di Votaruba su Stemwijzer 2021
ORANJESTAD (AAN): Manera conoci, Stichting Fuente a presenta un herment digital pa votado di Aruba por medio di e proyecto Stemwijzer cu un sistema sofistica den guia di voto pa brinda e votado sosten...
Grupo Scout Oro Ubao Aruba a instala 10 welp
ORANJESTAD (AAN)- Recientemente Grupo Scout Oro Ubao Aruba, seccion Horde (welp) despues di un temporada hopi dificil a logra cu 10 welp a pasa pa e ceremonia di instalacion na Casibari Rock Formation...
Casonan activo di Covid-19 awor ta relata na residentenan
Cuatro caso nobo registra diabierna - ORANJESTAD (AAN): Crisis Team y Departamento di Salud a indica cu segun resumen di diabierna 3 persona a recupera, ...
Proyectonan PPS mester bira debate special pa eleccion
ORANJESTAD (AAN) — Pa pueblo na e momentonan aki e informacion mas importante cu e kier ricibi ta, kico a pasa exactamente cu su placa y pakico e pais a conoce e crisis financiero cu ta kibra su fu...
Prome Minister a bishita Hospital pa gradici staff pa nan servicio
ORANJESTAD (AAN): Recientemente Prome Minister Evelyn Wever-Croes acompaña pa Minister di Salubridad Dangui Oduber a bishita Hospital ...
Famoso Orthodonista falso Kawaiah di Canada a wordo gara cu Covid-Test falso na Aeropuerto di Aruba
ORANJESTAD (AAN): Tur cos ta mustra cu e Orthodontista conoci como A. Kawaiah procedente di Canada, ...
Global Money Week Aruba -The Classroom Edition- tabata un exito
ORANJESTAD (AAN) – GMWA 2021 – Classroom edition a tuma lugar durante e lunanan di mei y juni, 2021. E GMWA 2021- ...
Diahuebs a registra 128 caso nobo y 675 caso positivo di Covid-19
ORANJESTAD (AAN): Resumen di diahuebs ta indica cu 83 persona a recupera y cu tin un total di 128 caso nobo di COVID-19 a keda registra cual 12 ta turista y 116 ta residente. ...


text:
Maestronan satisfecho cu curso di Disciplina Consciente
Durante e dos ultimo añanan mas di 800 maestro di scol preparatorio (kleuter) y basico y e lidernan di Traimerdia a participa na e curso aki, cual a wordo organisa pa Develop to Grow bou encargo di Minister di Enseñansa.
Bureau Leerplicht Aruba ta informa
E ley di enseñansa obligatorio a drenta na vigor na Aruba. Cu esaki pais Aruba a tuma e obligacion pa garantisa y realisa e derechonan di cada mucha cu ta cay bou di e ley Arubiano aki.Scroll To Top


text: Na okashon di e di 100 aña di nasementu di George Maduro, Banko Sentral di Kòrsou i Sint Maarten a laga traha dos moneda konmemorativo. Ta trata di un moneda di oro (Au900) di 10 florin ku un diameter di 18,5 mm i un moneda di plata (Plata 925/1000) di 5 florin ku un diameter di 29 mm. Riba e monedanan tin e imáhen di George Maduro i tambe e imáhen di su kas natal. Tambe a pone lugá di nasementu i fecha, i lugá i fecha di fayesimentu riba e monedanan. Pronto lo anunsiá preis i fecha di salida di e moneda di oro i di plata riba merkado. E moneda di 5 florin ta drenta den sirkulashon medio ougùstùs 2016.


text:
Gabinete Wever-Croes Minister di Husticia y Asuntonan Social, Rocco Tjon: ππ‘π§π₯πππ ππ πππ£ππ’π π 14 Polis nobo pa reinforsa Cuerpo Policial
Gabinete Wever-Croes
Minister di Husticia y Asuntonan Social, Rocco Tjon:
ππ‘π§π₯πππ ππ πππ£ππ’π π
14 Polis nobo pa reinforsa Cuerpo Policial
Diahuebs 23 di September, hunto cu Korpschef suplente, sra. Irma Gordon y directora di Scol di Polis, sra. mr. Jeanette Richardson Baars MA, a haci entrega di e”basisdiploma N3″ na 14 colega.
BNan a termina e prome parti di nan estudio di 4 aΓ±a, y awo practicamente nan carera policial ta inicia. E grupo di recien graduado por bay reinforsa e diferente districtonan aworaki. Un pabien na tur e graduadonan y nan famia. Hopi exito den boso carera policialB, Minister Rocco Tjon a expresa.
GRUPO 2021
Tambe a haci uzo di e oportunidad pa adresa poco palabra na e grupo cu aworaki a cuminsa cu nan estudio na Scol di Polis. Grupo 2021. A recorda nan cu di e mas di 500 solicitantenan, nan a wordo selecta, pues pa nan haci bon uzo di e oportunidad unico aki.
Un oportunidad unico pasobra nan no solamente lo bay forma parti di un organisacion dinamico y profesional, pero nan lo bay forma parti di un famia.
BScol di Polis ta e curason di e Cuerpo Policial y e docentena tin hopi conocimento y experencia. E deseo y plan pa independisa y converti e Scol di Polis den un academia di Husticia lo wordo inicia pronto. Asina lo por percura pa “opleidingen” pa personal existente cana mas lihe, pero tambe por brinda mas curso na ful sector publico (p.e. bijzonder opsporingsambtenaar) y tambe sector priva (safety and security)B, Minister Tjon a duna di conoce.


text:
ORANJESTAD – Diaranson atardi Minister di Salubridad Pulico Sr. Dangui Oduber tabata presente na Club Don Bosco na Noord pa duna inicio na e programa di ehecucion di vacunacion. Manera ya ta conoci diamars Aruba a ricibi 11700 vacuna di Pfizer for di Hulanda. E meta di Gobierno ta pa vacuna 85% di e poblacion prome cu e temporada di horcan cuminsa. Riba e prome dia a duna vacuna na 10 personahenan di Aruba, tur di nan ta cay sea den e grupo di risico y/of ta cay den e grupo di risico. Tambe 2 enfermera cu ta traha den cuido a ricibi e vacuna riba e prome dia.
Minister Oduber a declara cu den e conferencia di prensa cu riba diaranson despues di Club Don Bosco lo bay duna vacuna na e personal di HOH na HOH mes. Diahuebs lo sigui cu e vacunacion na personal di HOH, ImSan y DVG, diabierna lo continua na HOH y ImSan un biaha mas. Pa diasabra e intencion ta pa duna e vacuna na tur e dokternan di cas na Santa Theresita Center na San Nicolas. Diadomingo lo tin e intencion di bay vacuna e resto di e trahadornan den cuido, asina Minister Oduber a declara. Dialuna dia 22 di februari segun e plan di ehecucion lo bay habri 2 localidad pa vacuna e grupo di 60+. Lo habri Centro Libertador Betico Croes ma Santa Cruz y tambe Santa Teresita na San Nicolas. Entrante 1 maart 2021 tur 4 localidad lo ta habri y den e dianan cu ta sigui nos lo sigui mantene communidad informa.
E localidad cu lo wordo uza pa duna e vacuna ta:
Club Don Bosco na Noord
JFK Education Center na Oranjestad
Centro Libertador Betico Croes na Santa Cruz
Santa Therisita Center na San Nicolas
Personahenan y enfermeranan cu a ricibi e vacuna riba e prome dia ta:
1. Dr. Kelvin Cayama – risk group
2. Ruben Garcia-60 +
3. Jacky Wernet – risk group
4. Jossy Lacle-60 +
5. Siomara Everon – risk group
6. Dr. Joaquin van Trigt – GP
7. Dr. Dhyani Giel –
8. Ronchi de Cuba – risk group
9. Pastor Toti-60 +
10. Olindo Koolman-60 + former Governor
11. Emira Rodriguez-Tromp (Miss Antje)-60 +
12. Jourraine Halabi-Figaroa – Nursing HOH
E vacuna ta di vital importancia pa cada un di nos cu ta biba riba e pais aki, e lo:
1.Proteha nos mesun salud
2.Lo scapa bida di hende
3.Lo crea imunidad
4.Lo percura pa recupera nos turismo y cuminsa bolbe bek poco na normalidad
Minister Oduber ta haci un yamada na pueblo di Aruba pa registra pa vacuna riba e Aruba Health App of na e 4 MFA nan na Aruba. Minister a menciona cu ya caba 11 mil hende a registra pa ricibi e vacuna. E vacuna ta e unico manera cu tin pa combati COVID-19 pa asina sali afor di e pandemia aki. Aruba, ban vacuna, ban cuida nos mes, ban proteha nos mes, ban salba bida y percura pa nos por recupera nos turismo y economia bek.
Minister Dangui Oduber a gradici Gobierno Hulandes, Gabinete Wever Croes, Ministerio di Turismo, Salubridad y Deporte, BRA, DOW, IVA, VDA, KPA, Douane y Setar. Finalmente e mandatario a gradici ful e team di DVG y specialmente e team di DBZ cu ta esun encarga pa duna e vacuna. Aruba ta conta cubo, den paz, union y harmonia nos ta bai logra vence e pandemia aki.


text:
Ombudsman a risibí un total di 842 kaso den aña 2020. Den aña 2019 e kantidat total di kasonan risibí tabata 568. E gran mayoria di e kasonan ku Ombudsman a risibí, a keda solushoná den aña 2020 mes. E tres ministerionan ku Ombudsman a risibí mas tantu kaso ofisial di dje den aña 2020, tabata:
- Ministerio di Desaroyo Sosial, Labor i Bienestar [105]
- Ministerio di Hustisia [75]
- Ministerio Tráfiko, Transporte i Planifikashon Urban [61]
Den su relato di aña 2020 Ombudsman ta para ketu na e pandemia di COVID-19 i e konsekuensianan ku e tabata tin pa komunidat, i tambe pa e funshonamentu di e instituto di Ombudsman mes. Den e kuadro aki, Ombudsman a manda diferente karta di preokupashon pa Gobièrnu di Kòrsou, den kua a pidi atenshon entre otro pa e konsekuensianan di e medidanan ku a keda tumá dor di Gobièrnu pa evitá ku e virus lo a sigui propagá su mes.
Tambe Ombudsman a bolbe pidi atenshon pa e situashon kaminda diferente kasnan di famia, no ta disponé di akseso na awa limpi, ku tur e konsekuensianan ku esaki por tin.
Den aña 2020 Ombudsman a ekspresá su preokupashon tambe pa e echo ku hopi siudadanonan vulnerabel, no ta haña e protekshon nesesario di estado pa motibu ku falta sufisiente leinan sosial adekuá na Kòrsou.
E relato anual 2020 di Ombudsman ta disponibel di forma integral riba www.ombudsman-curacao.cw


text:
ORANJESTAD – Na momento cu Gabinete Mike Eman II ta evalua un proyecto, esaki ta wordo haci basa riba con, den e caso aki, por mehora e fluho di trafico. Pero tambe ta evalua kico e por nifica pa e ciudadanonan di Aruba, pa nan calidad di bida cu definitivamente ta mehora.
Den e ceremonia di dialuna mainta, unda a duna inicio oficial di e prome rotonde grandi di Watty Vos Boulevard na Cumana, Minister di Infrastructura Benny Sevinger a papia di e influencia positivo cu e dos proyectonan di infrastructura tin pa e habitantenan di Aruba. “Loke ta masha importante den tur e proyectonan menciona,” Sevinger a bisa, “ ta cu nan tin tres aspecto masha importante.” Uno ta e parti social, unda cu ta papia di algo cu ta encera algo mas cu un bunita caretera pa Aruba. E ta un proyecto cu ta mehora calidad di bida di e ciudadanonan den tur aspecto. Tur ciudadano di Aruba ta bay haci uzo di e Green Corridor y Watty Vos Boulevard, cualnan lo percura pa un miho fluho di e trafico. E rotonde artificial na Cumana ya caba a reduci e tempo cu automobilistanan ta keda pega den e area aki. “Ya caba aki e calidad di bida di nos ciudadanonan a bay padilanti.” Tin e aspecto economico cu lo wordo mehora, sigur e parti entre pariba y pabou di brug. E di tres aspecto, ta cu e cambio aki y creacion di Watty Vos Boulevard sigur lo percura pa un mehoracion den siguridad di trafico. Ambos ta bay trece siguridad den trafico, unda autonan cu pasa otro no ta bay confronta cu trafico contrario mas. Pero tambe e rotondenan cu a wordo construi den e ultimo añanan y verkeersplateau a contribui na siguridad den trafico.
Cu e cambionan den Infrastructura ta dunando resultado positivo ta demostra den e hecho cu ya caba Aruba ta mey-mey di aña y no tabatin accidente fatal. “Ban spera cu Aruba por yega fin di aña y no tin ningun fatalidad den trafico,” e mandatario a bisa, haciendo apelacion na tur automobilista pa maneha cu cautela respetando tur usuario di careteranan di Aruba.
Pa finalisa, el a resumi tur loke a wordo haci door di e Gobierno cu e ta forma parti di dje. “E Gobierno aki a traha hopi riba infrastructura. Nos a haci hopi den e ultimo 7 añanan, careteranan nobo, verkeersplateau, camindanan nobo, sistemanan di desague. Pero e trabou no a caba ainda. E trabou apenas a cuminsa, nos tin cu sigui lora manga di camisa pa sigui construi riba un miho porvenir pa nos ciudadanonan y futuro generacionnan. Aruba merece e cambionan pa un miho porvenir.”


text:
Dikon polis no ta aktua riba menasa I intimidashon pa silensia suidadonan?
Nos ta apelando riba sosten publiko pasobra ta mas ku dos anja di kontinou menasa, stalking I intimidashon, ku James Finies mester a soporta I tambe kada un persona ku papia den programa di radio di NKBB. Esaki ta un deklarashon ku politikonan supuestamente a paga Mr Cliffford Frans pa menasa,stalking I intimidashon di James Finies I tur esnan rondo di dje.
Nos a raporta na numeroso okashonan kehonan pa 2 anja, I polis nunka a stop Sr Clifford Frans te ku awe. Awor tin indikashonan fuerte ku Sr Clifford Frans ta wordu usa pa lidernan politiko pa stalk, intimida I menasa James Finies I tambe hendenan ku ta simpatisa ku su kausa, I nos por kuminsa hasi pregunta ta dikon polis no ta hasi nada ku tur e deklarashonan ku a wordu presenta? Dikon polis no a responde na nos kartanan I numeroso apelashonan?
Desde april 2018 despues ku nos a habri nos ofisina di NKBB na Kaya Libertador Simon Bolivar, Sr Clifford Frans a kuminsa menasa I intimida nos. Nos a kuminsa duna denunisa I keho na polis ku nan no tabata tuma keho ofisial di nos pero lo papia ku Sr Frans I apesar di e promesa aki su menasanan a kontinua den 2019 , 2020 I awor na 2021. Nos mester a lucha I forsa polis pa tuma un keho ofisial por eskrito di nos dia 28 augustus 2019. Nos a duna nan deklarashonan por eskrito di varios suidadan ku e la menasa I stalk pasobra di nan aliansa ku nos. Sr Frans a kontinua ku su komportamentu di stalking, intimida I menasa I nos mester a yama polis pa asistensia pa dil ku Sr Frans na algun okashon I na Dezember 2019 ku e la bin I interupi nos konferensia internashonal annual kaminda e tabata komporta bergonsoso, zundrando, gritando I menasando.
Anja pasa riba 30 september 2020 despues di mensanan I intimidashonan kontinou nos a manda un karta dirigi direkto na hefe di polis Sr Rosales ku no a kontesta o niun hende di kuerpo di polis pa seis luna. Sin ningun restrinshon di parti di polis , Sr Frans a kontinua manera e ta pensa ta e so tin tur poder. Pasobra nada a wordu hasi, despues di 6 luna, riba 30 mart 2021 nos a bolbe manda un otro karta ku nos previo kehonan I deklarashonan ku ta kontene lista di hendenan a wordu menasa I intimida pa Sr Frans ku e la kontinua hasi te ku awor. Un lista largu di viktimanan ku ta inklui, Sra Martis, Sr Mercera, Sr Domacasse, Sr Felix, Sra Bissessar, Sr Abreu, Sr Maduro, Sr Soleana, Sra Thielman, Sra Martinus, Sra Thode, Sr Sint Jago, Sr James Finies I hopi otro mas.
E deklarashon I testimonio ku a wordu ofisialmente raporta na polis kaminda ku Sr Frans a deklara ku Sr Elvis SjinAsjoe lo paga bon sen, si stop ku involvimentu ku James Finies I NKBB kompletamemte. Otro sospecho tin ku Sr Frans tabata wordu manda pa lidernan politiko kaminda nan a wak e ta bai den e sentro komersial enfrente ofisina di impuesto kaminda e miembro prominente di e Plataforma Ekonomiko Bonaire, Sr Saleh, tin ofisina, ku a promove I a start e trajektoria na 2003 ku a resulta den e status aktual na 10.10.10.
Stalking ta un krimen serio di akuerdo ku kodigo kriminal pasobra e ta illegal, sistematikamente, deliberadamente viola un hende su privasidat ku e meta pa forsa e otro pa hasi algu, no hasi algu, tolera algu o krea miedu. I di akuerdo ku e estadistikanan di stalking, ta resulta di 1 den 5 biaha ku arma lo wordu usa pa herida o menasa e viktimanan I un persentahe haltu di viktimanan a raporta stalking na polis prome ku nan a wordu asesina pa nan stalkers
Nos a disidi basa riba e hecho ku desde 2018 te ku awor, nos konsistente a kontinua na raporta, I pasobra polis no a tuma nos kehonan I kartanan na serio, pero nos e tene esaki interno pero awor a disidi pa publika esaki den media pa ekspone esaki I proteha ami I tur otronan ku por wordu involvi I kausa nan danjo pasobra e situashon solo a empeora ultimamente sin intervenshon di polis.


text:
“IBiSA trahando riba calendario deportivo 2021”
Pa medio di e comunicado aki, Instituto Biba Saludabel y Activo (IBiSA) kier a participa na pueblo en general di Aruba lo siguiente.
IBiSA ta trahando riba calendario deportivo 2021 y e calendario aki lo bay ta diferente cu esnan di añanan anterior.
Ta bay tin calendario pa actividad y evento deportivo pa mucha, pa hende grandi y tambe e actostumbrado calendario cu careda y caminata.
Tur esnan cu ta desea pa nan actividad of evento deportivo sali den e calendario di IBiSA 2021 por tuma contacto cu Sr. Rafael Perez na telefoon 582-4987 cu ta encarga cu e calendario aki of por manda un email na recreatieibisa@gmail.com


text:
Share this on WhatsApp
Monotonia: un relacion den cual e pareha parce mas bien un ruman of bon amigo. Falta di deseo, falta di aventura, falta di sorpresa, falta di novedad, etc., ta aspectonan cu mayoria di relacion di termino largo lo experiencia na cierto momento.
E disgusto ta escala, ora comunicacion honesto y abierto cu e pareha no ta produci e resultadonan desea. Represion y resentimiento ta crece y bira manera un volcan cu por explota na un momento of otro. Y pa algun hende, e erupcion aki ta bin den forma di un infidelidad cu nunca nan por a pensa di comete.
E contesta riba e pregunta “Pakico?” ta varia di persona pa persona. E tendencia actual ta: “Si mi pareha no dunami exactamente locual ami kier, mi tin derecho di busca mi felicidad pafo di e relacion.”
Hopi biaha e raiz di e problema ta comunicacion. Varios hende ta tene nan deseonan pa nan mes, pa evita confrontacion. Ora puntra nan: “Bo a papia cu bo pareha tocante e deseo particular aki pa mira si e lo ta dispuesto?” mayoria biaha e contesta ta: “No, pasobra mi pareha nunca lo bay di acuerdo.” Pues, nan no ta ni duna e oportunidad na e pareha pa considera e idea, of pa cambia di un opinion vocifera den pasado. Ta scoge infidelidad como un forma di escape, y ta hustifica esaki, bisando cu nan no kier ‘hurt’ nan pareha y p’esey ta busca nan propio solucion. Mientras e pareha no sa, tur cos ta mustra perfecto. Na momento cu esaki wordo descubri, di un banda nan ta sinti remordimento, pero di otro banda nan ta resenti nan pareha, implicando cu e pareha mester por a ripara locual tawata falta.
Ta scoge infidelidad como un forma di escape, y ta hustifica esaki, bisando cu nan no kier ‘hurt’ nan pareha y p’esey ta busca nan propio solucion.”
Monotonia sexual ta un di e factornan cu ta hunga un rol, pero tin hopi mas cos, manera negligencia, falta di amor, falta di romance, falta di atencion, falta di aprecio, falta di detaye, etc., cu na cierto momento ta cuminsa afecta e bida di pareha.
Ta bon pa mira esaki di tur dos banda.
Tin hende cu si ta expresa nan mes y cu ta pidi na diferente ocasion y den diferente forma, pa cooperacion y no ta haya esaki. Un relacion ta ‘geven en nemen’. Monogamia ta exigi esfuerso mutuo. Mester cuminsa na comunica abiertamente tocante e deseonan di ambos persona. Y mester tin tambe e disponibilidad pa complace cu cosnan cu kisas pa’bo no ta importante, pero pa bo pareha si. Flexibilidad ta crucial den esaki. Nos no por biba cu e expectativa cu nos pareha lo keda semper mescos cu tempo nos a conoce. Cu paso di tempo, hende por cambia, necesidadnan por cambia y custumbernan tambe.
Nos no por biba cu e expectativa cu nos pareha lo keda semper mescos cu tempo nos a conoce.”
Claro, cu tin cosnan cu pa nos pareha lo keda inaceptabel y no por fors’e pa haci cosnan contra di su principio. Den e caso ey, ta keda na abo pa evalua kico ta pisa mas: locual bo ta sinti cu bo falta den e relacion, of e otro cosnan cu si ta na bo agrado.
Evita di tuma desicionnan emocional of abrupto. Semper pensa riba tur locual bo tin y cuanto tempo y esfuerso a costa’bo pa logr’e, y purba imagina’bo con bo lo sinti si tur esaki bay perdi.
Love Coach Desiree Swaen. Potret: Ayrton Tromp
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
Claridad tocante fondo di pensioen
Mundialmente e fondonan di pensioen tabatin problema cu e crisis financiero, igual a pasa APFA. APFA a haya su mes cu inversionnan cu a perde balor y cu un tasa di interes mas abou. Ademas nos ta birando mas bieu. Esaki logicamente ta agradabel, pero consecuencia ta cu nos ta haya pensioen pa un periodo mas largo y APFA mester paga pensioen pa un periodo mas largo. E desaroyonan aki a conduci na un grado di cobertura (mucho) abou pa e areglonan anterior di PVL y NPR 2011. Cu e introduccion di areglo NPR 2014, a dicidi pa mehora e grado di cobertura te un nivel di 100% bruto. Di un banda esaki ta tuma luga door di aumenta/hisa edad di pensioen y di otro banda door di un extra contribucion, di un solo biaha, di e dunado di trabou. Pa por cumpli cu tur futuro obligacion di pensioen, e grado di cobertura bruto di e fondo di e pensioen mester ta minimo 100%.
Historia di e areglonan di pensioen
E prome areglo di pensioen cu APFA a maneha tabata e Ordenansa Nacional di trahado di Gobierno (PVL). Door cu a mustra cu PVL no tabata financieramente sostenibel mas, a dicidi na 2005, pa introduci un Areglo di Pensioen Nobo (NPR 2005). E areglo tabata aplicabel pa tur participante cu a cuminsa traha desde 1 di mei 2005, na un dunado di trabou cu tabata afilia na APFA.
Di e forma aki por considera NPR 2005 como e precursor di NPR 2011. Riba 1 di januari 2011, e areglo aki a reemplasa e areglo di PVL; tur participante di PVL y mayoria participante di NPR 2005, a keda traspasa pa e areglo NPR 2011 (eventualmente cu un areglo transitorio). E deficit cu tabata existi den e areglo bieu di PVL, a pasa pa NPR 2011, locual a causa cu NPR 2011 a start cu un subcobertura. A haci palabracion pa mehora e posicion financiero di e areglo. Na 2014 e dunadonan di trabou y e sindicatonan, a dicidi pa introduci un areglo nobo cu forsa retroactivo for di 1 di januari 2014. E areglo aki, NPR 2014, ta reemplasa NPR 2011 completamente. Si tin, pa cierto grupo di participante, un areglo transitorio pa cierto aspecto, manera baha mas trempan cu pensioen.
NPR 2014 ta cuminsa cu un base financiero nobo
Na un otro caminda riba e website aki bo por lesa tocante e contenido di NPR 2014. Wak pa esaki ‘Mi areglo di pensioen’.
A hiba e grado di cobertura bruto pa e areglo nobo, riba un nivel di 100% den 2014. Esaki di un banda ta bay door di aumenta/hisa e edad di pensioen. Den NPR 2011, esaki tabata 60 aña y awo gradualmente e ta bay te 65 aña, mescos cu e edad di AOV na Aruba. Door cu e participantenan ta spaar mas tempo pa pensioen y e pagamento di pensioen ta tarda mas, e posicion financiero di e areglo ta mehora. Banda di esaki tambe tin palabracion cu e dunado di trabou, cu lo haci un pago di un solo biaha, pa trece e grado di cobertura riba un nivel di 100%. Cu e pago di un solo biaha aki, e garantia di pais Aruba pa cubri e deficitnan den futuro, a keda cancela. Si den futuro e grado di cobertura baha bou 100%, e dunadonan di trabou y e sindicatonan hunto, mester yega na un solucion. Den un caso extremo, directiva di APFA por dicidi di corta den cierto pensioen of derecho adkiri.
Cu un grado di cobertura di 100% bruto , ainda APFA no ta cumpli cu e exigencianan di Banco Central di Aruba. P’esey mester traha un plan di recuperacion riba termino largo.


text:
Gradicimento
Famia Thiel hunto cu pastor Hironimo y demas famianankier a gradici
un y tur cu di un of otro manera a mustra nan atencion durante entiero di nos difunto nan stima:
Monica A. Koolman- Thiel Sr. Gilberto A. Thiel
“Tanchi Mona” ”Beto”
Gradicimento ta bai na tur cu a hasi oracion, esnan cu a hasi bishita na cas, manda whatsapp y yamada nan.
Tambe un gradicimento special ta bai na pastora Felicia de Los Santos y pastor Gilbert Martes.
Danki di curason na tur cu a presenta na Royal Funeral Home y Santana.


text:
Aeropuerto Dong Hoi
Aeropuerto Dong Hoi (Sân bay Đồng Hới) ta e aeropuerto di Quang Binh, Vietnam ku ta situá na parti nort di Đồng Hới, na un distansha di 6 kilometer desde e sentro di siudat. E aeropuerto tin servisio pa Hanoi, Ho Chi Minh City. Aeropuerto Dong Hoi tin un solo pista di direkshon 11/29 ku un largura di 2.400 meter i 45 meter di hanchura.
Na aña 2008 un terminal nobo a habri ku un kapasidat di 0,5 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat.


text:
No ta mucho dia despues di e publicacion di conseho di CAFT riba e di tres ‘uitvoeringsrapportage’ di gobierno, Minister President di Aruba ta sali anuncia publicamente, cu e cumplimento cu exigencianan cu el a firma p’e di landspakket, ta bira casi imposibel.
Dia 31 di augustus ultimo ya conseho di CAFT tabata critico riba e hecho cu e di tres rapport di ehecucion di gobierno, no ta duna un bista suficiente cla pa CAFT por midi si e recortenan den gasto personal di gobierno ta tumando luga manera debe ser.
Na mes momento, ta obvio cu e preocupacion grandi di CAFT ta tambe e cumplimento cu e recortenan den AZV cu gobierno mes a bay di acuerdo cu’ne di 60 miyon pa aña.
Mientras cu Minister di Salubridad ta informa CAFT por medio di un carta cu nan ta spera di yega un recorte di 40 miyon den salubridad e aña aki y rapport di AZV riba e progreso di aña 2021 ta papia di 36 miyon, CAFT ta repetitivamente recorda nan, cu nan tin e obligacion di cumpli cu e 60 miyon manera palabra pa 2021.
Cu gran asombro, comunidad por a tuma nota cu e siman ultimo aki, Minister President ta sali publicamente anuncia cu e no ta pensa cu lo por cumpli cu locual el a bay di acuerdo cu’ne pa loke ta recorte den salubridad y dado sea e caso y cu esaki trece retonan cu Hulanda, Aruba lo bolbe haci fiansa riba mercado local.
Un declaracion cu sigur Hulanda no por ta contento cu’ne y alabes un declaracion cu a trece hopi pregunta y discordia den comunidad.
Con por ta cu Aruba ta caba di anuncia re-financiamento cu Hulanda na un miho interes algun siman atras y awor ta considera haci otro fiansa local pa motibo di su mesun incumplimento cu Hulanda. Preguntanan ta entre otro, fiansa di ken? Na cuanto porciento ? Pa cuanto tempo y na ken su boluntad Aruba lo mester bay biba pa por haci e fiansa aki?
Mas absurdo ta e hecho cu Secretario di Estado ta menciona den declaracion despues di ultimo Rijksministerraad cu Aruba a bay di acuerdo “zonder voorbehoud” y awo esun cu a firma e acuerdo pa gobierno, ta cuminsa anuncia e inicio di incumplimento cu landspakket.
No solamente e hecho ta obvio cu falta capacidad pa negocia y negociasionnan ta leu di e realidad pero tambe cu e situacion aki ta empeorando nos pais dia pa dia, cual ta sumamento preocupante.
Cu of sin un anuncio di e continuacion di gobierno di mesun signatura, Aruba no tin un perspectiva cla pa futuro.
Mas preocupante ta bira e hecho cu den e conseho di CAFT ta menciona tambe di ta descontinua cu e idea di asistencia cu a wordo anuncia dor di e minister bou capa di TIO algun luna atras pero no ta duna un bista tampoco di un maneho concreto con Aruba lo asisti e grupo den necesidad aki despues cu FASE y Loonsubsidie finalisa.
Temponan dificil nos dilanti, unda cu Hulanda ta conta riba confiansa y acuerdo y awor lo haña oportunidad su mes pa midi complimento di palabra di e “gobierno di integridad”di Aruba.


text:
DEPORTE – Weganan di futbol di UEFA Champions League a continua unda cu e biaha aki Paris Saint Germain (PSG) y Manchester City.
Den e wega aki, Lionel Messi tabata den e alineacion for di inicio pa ekipo di PSG, y por a tuma nota di su presencia, na di 8 minuut PSG ta bay ariba cu score di 1-0 cu gol anota pa Idrissa Gana Gueye.
Prome mitar ta bay den descanso cu score di 1-0 na fabor di PSG.
Den di dos mitar, PSG tabata tin dominio di e wega aki y tabata ataca bastante dilanti di gol di Manchester City.
Na di 78 minuut, Lionel Messi ta logra anota su prome gol cu PSG despues di a uni na e ekipo aki cu un tremendo gol y asina duna PSG ventaha cu score di 2-0.
Despues di gol di Messi no tabata tin mas gol y asina tambe e wega a termina cu score di 2-0 na fabor di PSG.
Otro resultado di UEFA Champions League tabata e derota bergonzoso di Barcelona contra di Benfica cu a gana Barcelona cu score di 3-0, fanaticonan ta pidiendo cabez di Ronald Koeman y ta desea di mira otro entrenador na cabez di Barcelona.
Paris Saint Germain ta gana Manchester City y Lionel Messi ta anota su prome gol cu PSG
DEPORTE – Weganan di futbol di UEFA Champions League a continua unda cu e biaha aki Paris Saint Germain (PSG) y Manchester City.


text:
Den un conferencia di prensa diaranzon mainta, Mike Pompeo , secretario di estado, a informa cu Merca ta planeando pa habri bek nan consulado na Venezuela. El’a duna ordo na e departamento encarga, pa cuminza haci tur preparacion pa ora cu e momento yega, nan ta cla pa lanta e bandera Mericano bek riba nan cede. E momento lo yega, asina cu Maduro hala un banda y cuminza cu e transicion democratico na Venezuela.
Nota: E declaracion aki uno cu por wordo duna hopi interpretacion y cu Merca ta mirando cu e cambio na Venezuela ta hopi cerca. E ta sona manera un declaracion “a buen entendor, pocas palabras”


text:
- Un copia certifica di un acta oficial firma pa tur dos partido;
- Un peticion pa anota e traspaso di marca den e registro firma p’esun cu ta haya e derecho of su apoderado.
Inscripcion di un acta di traspaso di un derecho di marca
Descripcion
Como propietario di un marca bo por traspasa bo derecho riba un marca completamente of parcialmente pa un otro persona. E traspaso aki mester tuma luga por escrito via un acta priva (onderhandse akte) y mester inscribie den e registro di marca.
Unda pa pidi'e? / Mas informacion na
Kico mi tin di hiba cu mi?
Cuanto e ta costa?
E tarifa ta Awg. 225.- pa cada marca/traspaso.
Cuanto tempo ta dura pa hay'e?
Maximo diescuatro dia


text:
- Home
- Particulier
- Aangifte doen
- Betalen en Teruggaaf
- Bezwaar en Beroep
- Persoonlijke situatie
- Uw gegevens
- Woning
- Downloaden
- Zakelijk
- Aansprakelijkheid
- Aannemersaansprakelijkheid
- Bestuurdersaansprakelijkheid
- Inlenersaansprakelijkheid
- Samenloop aansprakelijkheden
- Wanneer geldt de bestuurdersaansprakelijkheid?
- Belastingcontrole
- Belastingen
- BBO
- Bestemmingsheffing AZV
- Bijzonder belasting verblijf
- Bijzondere belasting op verhuurauto's en verhuurmotorfietsen
- Hotel en logement
- Loonbelasting en Premies
- Hoe doet u aangifte?
- Hoeveel loonbelasting houdt u in en draagt u af?
- Hoeveel premies houdt u in en draagt u af?
- Premies volksverzekering
- Reparatietoeslag 2015
- Waarover houdt u loonbelasting en premies in?
- Wanneer is sprake van dienstbetrekking?
- Wanneer moet u aangifte doen en betalen?
- Wat betekent loonbelasting en premies?
- Speelvergunningsrecht
- Toeristenheffing
- Wie moet bestemmingsheffing AZV betalen?
- Betalen
- U betaalt (deels) niet of niet op tijd
- Wanneer moet u betalen?
- Bezwaar en Beroep
- Ondernemen
- Uw gegevens
- Downloaden
- Brochures
- Formulieren en toelichtingen
- BBO
- BBVAM
- Bestemmingheffing AZV
- Betalingsregeling
- Bezwaar en beroep
- Bijzondere belasting verblijf
- Dividendbelasting
- Inkomstenbelasting
- Invordering
- Loonbelasting - artiesten
- Loonbelasting
- Machtiging
- Melding betalingsproblemen
- Opgaaf en of wijzigingen
- Persoonsnummer registratie
- Speelvergunningsrecht
- Toeristenheffing
- Verklaring fiscal gedrag
- Winstbelasting
- Aansprakelijkheid
- Organisatie
- Over ons
- Werken bij ons
- Nieuws
- Archief persberichten
- Categorie Algemeen
- Awor por entrega “Verzoek vermindering loon” di un forma digital
- Awor tin e posibilidad pa ricibi un dwangschrift via post
- Carta di obhecion entrega durante e periodo di crisis di coronavirus
- Cobransa di grondbelasting 2020 a sali
- Cobransa di grondbelasting 2021 a sali
- Departamento di Impuesto su dianan di servicio den temporada di fin di aña
- Departamento di Impuesto ta atende na un otro forma cu corespondencia
- Departamento di Impuesto ta cera diabierna awor
- Departamento di Impuesto ta cera dialuna y diamars
- Departamento di Impuesto ta enforsa pagamento cu debit card entrante 1 di januari 2021
- Departamento di Impuesto ta preparando pa ehecuta e plan di Alivio Fiscal 2020 di gobierno
- Departamento di Impuesto ta refuta rumonan falso di COVID-19
- Departamento di Impuesto ta sigui parti e plachinan di number di un manera structura
- Departamento di Impuesto: Diaranson 23 di juni 2021 servicio na publico lo ta diferente
- Dia 16 di december ta cuminsa acepta pago di impuesto di vehiculo di motor 2020
- Dia 18 di november ta start cu e campaña pa yena e formulario di declaracion di inkomstenbelasting 2018
- Dia 26 di februari proximo ta e fecha final pa entrega e formulario di declaracion di inkomstenbelasting 2019
- Diabierna awor 25 di juni 2021 e servicio na publico lo ta diferente
- Diabierna awor Departamento di Impuesto ta cera parti merdia
- Diabierna awor e servicio na publico lo tin un otro orario parti mainta
- Diahuebs Departamento di Impuesto lo cera mas trempan atardi
- Diahuebs Departamento di Impuesto lo cera mas trempan atardi.
- Dialuna awor Departamento di Impuesto lo reanuda su servicio di caha na tur MFA
- Diamars awor e orario di servicio na publico ta diferente
- Diamars awor ta cuminsa acepta pago di impuesto di vehiculo di motor 2020
- Diamars awor ta ultimo dia pa entrega e plachinan di number di vehiculo di motor cu no ta den uzo
- Diamars e oficina di Departamento di Impuesto na MFA Savaneta ta cera
- Diaranson awor tin cambio den e orario di servicio na publico
- Diasabra awor por busca plach’i number di aña 2020 den forma di Drive-Thru
- Diasabra awor por busca plach’i number di aña 2020 den forma di Drive-Thru
- Diasabra por paga impuesto di vehiculo di motor di aña 2020
- Diasabra por paga impuesto di vehiculo di motor di aña 2020
- Diasabra por paga impuesto di vehiculo di motor di aña 2021
- E fecha final pa paga impuesto di vehiculo di motor ta 2 di augustus 2021
- E formulario di declaracion di inkomstenbelasting 2019 a sali
- E formulario di declaracion di inkomstenbelasting 2020 a sali
- E siman aki tur automobilista cu tin plachi di number A-13000 te cu A-30000 por busca nan plachinan na Departamento di Impuesto
- E ultimo dia pa paga impuesto di vehiculo di motor a bira 28 di februari 2020
- E ultimo dia pa paga impuesto di vehiculo di motor ta 1 di februari 2021
- Entrante 1 di januari 2020 tin cambio den e tarifa di inkomstenbelasting y loonbelasting
- Entrante 1 di januari 2021 ta reduci e tarifa di inkomstenbelasting y loonbelasting
- Entrante awe contribuyentenan por haci un cita pa entrega nan declaracion di inkomstenbelasting y winstbelasting 2019
- Entrante awe nos contribuyentenan por haci un cita pa busca nan plachi di number y categoria di plachi cu nan turno a pasa
- Entrante dialuna awor Departamento di Impuesto ta extende su orario di servicio di caha na Camacuri
- Entrante dialuna awor clientenan di DIMAS por paga permiso unicamente na un MFA
- Entrante dialuna ta continua cu servicio di caha na Camacuri solamente
- Entrante diamars awor tur vehiculo di motor mester tin e plachinan di number di aña 2020
- Entrante diaranson tur motociclista por busca plachi di brommer na Departamento di Impuesto
- Esnan cu paga impuesto di vehiculo di motor via banco por ricibi e comprobante di pago via e-mail
- Extra servicio di caha na Camacuri pa pago di vehiculo di motor riba diasabra
- Fiscal Relief and Stimulus Package 2020
- Haci declaracion mensual via “BO impuesto” ta obligatorio
- Lo start cu campaña pa yena e formulario di declaracion di inkomstenbelasting 2019 pa e contribuyentenan 60+
- Mañan Departamento di Impuesto lo cera mas trempan
- Otorgamento di plach’i number di aña 2020 ta diferente e aña aki
- Por cuminsa paga impuesto di vehiculo di motor di aña 2022 entrante 7 di oktober caba
- Recordatorio: Tur contribuyente por paga nan impuesto pa vehiculo di motor parcialmente prome cu e fecha final di 30 di juni 2021
- Ta extende e fecha final pa entrega e formulario di declaracion di inkomstenbelasting 2019
- Ultimo dia pa entrega lista di number di auto ta 8 di mei 2020
- Verzamelstaat opgaaf derden di aña 2020 awor ta disponibel via e portal digital “BO impuesto”
- Categorie Particulier
- Dia 27 di augustus ta start cu e campaña pa yena e formulario di declaracion di inkomstenbelasting 2017
- Dialuna 9 di december ta e ultimo dia pa entrega declaracion di inkomstenbelasting 2018
- Entrante dialuna awor tin cambio den e condicionnan di pago pa e clientenan di DIMAS
- Por cuminsa entrega e “Verzoek vermindering loon” di aña 2021
- Ultimo dianan pa persona di edad 60+ haya ayudo cu yenamento di e formulario di inkomstenbelasting 2019
- Categorie Zakelijk
- Citanan awor ta telefonico
- Cobransa adicional di winstbelasting 2014 lo sali den e proximo dianan
- Comerciantenan ta cordialmente invita pa asisti na un sesion informativo tocante e online portal “BO impuesto” dia 23 y 24 di januari proximo
- Den e dianan aki e contribuyentenan cu ta cay bou winstbelasting lo ta ricibiendo nan pakete di winstbelasting 2020
- Dia 1 di februari proximo ta e fecha final pa entrega ‘verzamelloonstaat’ y ‘verzamelstaat opgaaf derden’ di aña 2020
- Dia 15 di mei proximo ta e fecha final pa haci declaracion y pago di impuesto di luna di april
- Dia 3 di juni proximo ta e ultimo dia pa entrega e declaracion di winstbelasting 2018 y haci e pago corespondiente
- Dia 30 di juni proximo ta bira e fecha final pa entrega ‘verzamelloonstaat’ y ‘verzamelstaat opgaaf derden’ di aña 2019
- Dialuna 9 di december ta e ultimo dia pa entrega e declaracion definitivo di winstbelasting 2018 y haci e pago corespondiente
- Dialuna awor ta e ultimo dia pa entrega e declaracion definitivo di winstbelasting 2019 y haci e pago corespondiente
- Dialuna dia 1 di juni ta e ultimo dia pa entrega e declaracion di winstbelasting 2019 y haci e pago corespondiente
- E declaracionnan digital di april 2020 pronto lo ta disponibel den e portal 'BO impuesto' (BOi)
- E fecha final pa entrega e declaracion di winstbelasting 2020 ta bira 30 di november 2021
- E fecha final pa entrega ‘verzamelloonstaat’ y ‘verzamelstaat opgaaf derden’ di aña 2019 awor ta 31 di juli 2020
- Entrante dialuna tur taxista y chauffeur di autobus por busca e plachinan TX y B na Departamento di Impuesto
- Fecha final pa haci declaracion y pago di februari 2020 a cambia
- Por cuminsa manda e lista di cliente pa busca e paketenan di winstbelasting di aña 2020
- Por entrega e verzamelloonstaat y verzamelstaat opgaaf derden di aña 2019 solamente via “BO impuesto”
- Preguntanan frecuente
- Sesion informativo pa comerciantenan tocante e online portal “BO impuesto” dia 3 di februari proximo
- Tur consehero por manda nan lista di cliente pa asina por busca e paketenan di loonbelasting, BBO/BAVP y BAZV di aña 2020
- Tur consehero por manda nan lista di cliente pa asina por busca e paketenan di winstbelasting di aña 2019
- Tur declaracion di impuesto di luna di maart 2020 ta den forma digital
- Fiscaal Noodplan 2020
- Plan di Alivio Fiscal 2020
- Contact
- Uw mening geven
- Disclaimer
- Help
- Privacy policy
- BOi


text:
ORANJESTAD – Diadomingo ultimo na Boca Catalina a tuma luga e competencia di “Guardian Group Spirt Triathlon”, Minister di Enseñansa y Deporte Endy Croes tabata presente pa duna sosten y apoyo na e tri-atletanan. E Mandatario a expresa cu deporte ta un vehiculo cu ta conduci nos riba e bon caminda den bida. Triathlon ta un di e deportenan mas activo y gusta na Aruba. Triathlon no ta un deporte facil e ta consisti di tres disciplina di deporte. Un total 116 tri-atleta a participa den e “Sprint Triathlon”, nan a landa 7m, core bicicleta 20km y core na pia 5km. “Bo por a sinti e emocion y apoyo di esnan para banda”, e Mandatario a expresa.
Minister Endy Croes kier a felicita tur e tri-atletanan cu a haci e competencia di “Guardian Group Sprint Triathlon” uno sumamente exitoso. Alabes kier a gradici presidente Geloi Wever y secretaria Yahaira Jansen pa e bunita recepcion y tur informacion.
Un pabien na Aruba Triathlon Association, mayornan y e 30 boluntarionan pa organisa un competencia hopi special pa nos tri-atletanan.


text:
Caminata Diasabra riba Caribbean Wellness Day
Biba saludabel yega na edad avansa saludabel
Caribbean Wellness Day ta un evento anual cu den region di Caribe ta wordo celebra riba e di dos diasabra den september, esta 12 di september. Lema di e aña aki ta “Healthy lifestyles, healthy ageing”, kiermen cu Biba Saludabel pa yega un edad avansa saludabel.
Aruba tambe ta celebra Caribbean Wellness Day y siman anto ta inicia e siman cu’n caminata. Plataforma Promocion di Salud ta organisando e caminata estilo “Fun Walk” pa recorda tur hende cu edad avansa ta pa nos tur y cu nos tur kier yeg’e na nos edad di pensioen cu bon salud tambe. E Plataforma Promocion di Salud tin representacion di Departamento di Salud Publico DESPA, IBiSA, SVb, AZV, Wit Gele Kruis, dr. Horacio Oduber Hospitaal y IMSAN. Meta di e plataforma ta pa uni forsa pa canalisa informacion di salud pa pueblo di Aruba. Alabes Plataforma Promocion di Salud ta sigui conscientisa riba importancia di cuida nos propio salud y tambe pa promove un miho calidad di bida sin importa e estado di salud cu bo por ta aworaki. Banda di alimentacion sano, actividad fisico tambe ta un di e factornan beneficioso pa hende su salud. Asina aki por preveni na yega edad avansa cu 1 of mas malesa cronico. Esakinan por ta entre otro obesidad, malesa di curason, diabetes, pero tambe cancer, stroke of otro
Plataforma Promocion di Salud ta invita tur cu ta desea di cana pa nan salud, pero cu tambe kier ta e bon ehempel pa nan yiunan pa bin cana hunto como famia dia 12 di september. Ta cuminsa cana 5.30 pm saliendo for di parkinglot di AZV na Rumbastraat y ta termina dilanti SVb na Eagle. Participacion ta gratis y lo tin algo pa refresca garganta na final di e caminata. Biba saludabel yega na edad avansa saludabel un compromiso cu nos mes.


text:
E proyekto di reskate den kuadro di covid 19 a frakasá lokual m’a premirá for di 8 aprel 2020*. Ku mi añanan di eksperiensia ku proyektonan di ayudo di Nashonnan Uní, tabata opvio ku e proyekto tabata mal formulá, sin un sistema di ehekushon na drechi i ekstremadamente vulnerabel pa korupshon.
Fòrti no a definí koutelosamente esnan ku tin mas nesesidat pa haña sosten (“targetting”). E plan ta karesé di kriterio, “benchmark”, dato konfiabel i ademas poko komunikashon entre nos institushonnan a yuda nèk e proyekto.
E aspekto di ehekushon tambe tabata defisiente. Sierto negoshi a tende ku ounke nan no ta riba e lista nan por apliká tòg i tin empresa ku te awe no a haña kontesta riba nan petishon pa yudansa. Falta di data konfiabel a keda eksponé: e.o. empresanan ta inskribí den un sektor, mientras nan ta hasi negoshi den un otro sektor, i hendenan inskribí na adrèsnan segun Kranshi, ku no ta kuadra**. Esaki a habri porta pa korupshon, willekeur”, “vriendjespolitiek” i fondonan ku no a yega esnan mas vulnerabel. Pues no ta un sorpresa ku algun empresa a tuma plaka pa paga empleado, pero no a hasi esaki. No ta un sorpresa pasombra e proyekto mester a limitá e ròl di Fòrti na garantisá fiansanan di emergensia di banko pa empresanan den nesesidat. Fòrti no mester tabata metí den partimentu di plaka.
Kon bin Hulanda a aprobá e proyekto aki, mi no sa. I Fòrti no a skucha esnan ku a atvertí pa e difisiensanan di e pakete di ayudo. Staten tampoko a hala atenshon na tempu di Fòrti. Lokual ta hasi doló ta ku Den Haag mester hala nos orea mientras ku nos tabata sa aki ku e proyekto lo a bira un pesadia. I na e momentu aki tin un korementu di kabes di gai pa kontestá e reklamonan Hulandes.
E preis ku nos ta paga pa un proyekto mal formulá, mal ehekutá i malversashon di fondo, ta haltu. Hustamentu un proyekto ku mester a trese alivio pa esnan ku mas a sufri di e konsekuensianan di covid 19. Kiko awor? Mester ban bèk bòrchi i formulá un proyekto na drechi ku ta “target” i definí skèrpi esnan ku mester di ayudo. Tambe mester drecha e aspekto di ekekushon i introdusí òf apliká “checks and balances” pa evitá korupshon, nepotismo i faboritismo. Loke a pasa te ainda no por kontinuá.
Willemstad, Kòrsou – alexdavidrosaria.blog
#covid19 #coronavirus #curacao
* https://alexdavidrosaria.blog/2020/04/09/curacao-needs-to-cushion-covid-19-pain-but-without-real-changes-well-be-back-to-square-one/
** https://alexdavidrosaria.blog/2018/12/06/bo-sa-ken-ta-registra-na-bo-adres/


text:
IBISA ta informa: DIA MUNDIAL DI CURASON
Dia 29 di september ta dia Mundial di Curason. Riba e fecha aki hopi pais na mundo ta pone atencion riba e salud di e curason, specialmente riba e pasonan cu por tuma pa preveni malesanan di curason y ader (malesanan cardiovascular). Malesanan di curason y ader ta actualmente e causa di morto number uno na mundo, segun World Health Organization (WHO). Y na Aruba esaki tambe ta e caso. E hecho aki no ta un sorpresa pa motibo cu e cantidad di persona cu ta sufri di malesanan cronico y/of cu tin un of mas factor di riesgo, a aumenta na Aruba y rond mundo. E factornan di riesgo y malesanan cronico mas comun ta: Stress, Obesidad, Falta di Actividad Fisico, Abuso di Alcohol, Humamento, Colesterol halto, Diabetes, Presion Halto y Enfermedad di Riñon. Continuando cu e campaña ‘Sa Bo Numbernan’ IBiSA ta bay realisa diferente chekeo di salud durante luna di September y Oktober. IBiSA lo haci chekeo den sector priva pero tambe ta ofrece pueblo en general 6 dia di screening completamente gratis di Colesterol, cintura y BMI (Body Mass Index). Banda di esaki ta duna informacion pa haci cambio den e sistema di biba pa uno mas saludabel. Fechanan pa e screening pa publico ta lo siguiente: 28 di september na Fitville for di 2:00 pa 6:00 PM 29 di september na Fitville for di 2:00 pa 6:00 PM 30 di september na MFA Noord for di 9:00 AM pa 3:00 PM 1 di october na PriceSmart for di 9:00 AM pa 3:00 PM 2 di october na MFA Savaneta for di 9:00 AM pa 3:00 PM 3 di october na Superfood for di 9:00 AM pa 3:00 PM IBiSA ta invita henter e comunidad di Aruba pa probecha y participa na un di e chekeonan di salud.


text:
ORANJESTAD – “Tur polis envolví, no solamente esnan ku a bula riba Mitch, mester haña nan kastigu.”Asina prima Astrid Everon-Jacopucci ta bisa djis despues di e entiero di Mitch Henriquez djaweps. Ruman muhé mayo Lila aki un siman ta sali pa Hulanda pa bai regla asunta ku un abogado.
Mas o ménos 250 hende ta asistí na e misa den misa di Santa Anna. E seshon ta mas largu ku kustumber, despues di kasi dos ora di kondolensia e famianan di mas serka, entre nan Mitch su yunan, ruman muhénan i mama Maria ta bai despedí definitivamente promé ku sera e kaha.
Na e momento ei Maria ta bira malu. Tin trahadó di Krus Kòrá den misa, pasobra djarason anochi durante e kondolensianan den e kas mortuorio Maria tabatin mester di un ambulans. Ora djis despues e misa kuminsá e mester bai pafó i atrobe e ta haña kuido den un ambulans.
E pader a dediká su predikashi espesialmente na hustisia. Ta importante pa Mitch haña esaki den e bida ‘normal’, “pero”, e ta bisa esnan presente: “na final ta trata di hustisia divino. Esei ta parti di nos fe: bo ta haña loke bo meresé. ‘Hustisia pa bida’.” Despues prima Astrid ta bisa ku e famia berdaderamente ke haña hustisia hurídiko pa asina ‘Hulanda lo kambia i esaki lo no sosodé nunka mas’.
Ora dera e kaha den e santana banda di e misa banda di mitar di sinku, mama Maria t’ei atrobe. E ta dal algus slá ku su man riba e kaha di metal i yorando e ta bisa: “i sea serka bo tata i welo”. Mitch su tata a muri di kanser na edat di 45 aña. Mitch Henriquez no a bira mas bieu ku 42 aña ora kasi dos siman pasá el a fayesé despues di un detenshon violente na un festival di muzik na Den Haag.
Outor Sharina Henriquez


text:
Diaranson 20 di juli tawata un dia hopi extenso pa loke ta trata e reunionnan cu stakeholders en cuadro cu formacion di Gabinete Wever-Croes II. Riba e tereno di medio ambiente, Roland Croes di Serlimar tawata presente na unda cu a papia riba e compania mes pasobra manera cu ta conoci Serlimar ta den surseance van betaling. El a wordo poni bou un tipo di curatela financiero aña pasa na mei door di e minister anterior di medio ambiente. Tawata importante pa sa con ta para awo cu Serlimar pasobra no lo kier mira un compania estatal bay bancarota. E reunion cu Serlimar a duna un miho bista di e situacion di e compania.
Prome Minister Evelyn Wever-Croes a duna di conoce cu e situacion ta keda hopi critico sinembargo den e ultimo lunanan aki Serlimar a logra mira avansenan si den e tema financiero y organisatorio pero no ta sigur cu esaki ta suficiente ainda pa por scapa e compania di bati bancarota.
“E reunion cu Serlimar tawata riba e area laboral, comercio, salud y medio ambiente. E meta na final di dia ta pa nos scucha kico ta locual ta importante pa e organisacionnan aki pa nos tene cuenta cu ne den e acuerdo di gobernacion cu nos ta trahando riba dje. Manera mi a splica diabierna, e acuerdo di gobernacion ta e prome stap, e di dos stap ta pa reparti e ministerionan entre RAIZ cu MEP y despues nos ta bay na e di tres stap pa apunta ministernan pa e diferente carteranan y cuminsa e procedura di screening.
Serlimar ta un compania cu hopi reto, haciendo su maximo esfuerso pa rescata e compania. Presente tabata director interino sra. Lacle, bewindvoerder sr. Rep y miembro di hunta di supervision sr. Croes. Di banda di formacion di Gabinete Wever-Croes II tabata presente Glenbert F Croes, Carlos Guiamo, Ursell Arends, Geoffrey Wever, Endy Croes, Rocco Tjon, Hendrik Tevreden y Formador Evelyn Wever-Croes.


text:
Anuncio relaciona cu Curso
Departamento di Enseñansa Aruba regularmente ta haya pregunta riba cursonan riba nivel di MBO y HBO cu ta ser promovi den corant y via Facebook cu supuestamente lo ta reconoci na Hulanda segun leynan Hulandes cu ta regarda cursonan (“opleidingen”) riba nivel di MBO y HBO.
Lesa mas
Rayo di Solo Kleuterschool ta conmemora Purple Day
Recientemente e mandatario encarga cu e cartera di enseñansa, Minister Michelle Hooyboer-Winklaar, a bishita Rayo di Solo Kleuterschool pa un ocacion hopi special y importante, esta e conmemoracion di Purple Day.
Arubalening Portal ta online
Departamento di Enseñansa ta informa cu e Arubalening Portal ta online. Entrante 2017 studiantenan cu kier aplica pa bin na remarca pa un prestamo pa financiamento di estudio mester haci esaki a traves di e Arubalening Portal.
Anuncio relaciona cu encuesta pa maestro y studiante
Ministerio di Enseñansa y Departamento di Enseñansa a tuma nota di dos “surveys” cu lo ta wordo conduci, un dirigi na maestro y docentenan di enseñansa primario, secundario y special y otro dirigi na studiantenan di scol secundario.
Hopi interes pa e GED program
International School of Aruba recientemente a tene un anochi di informacion pa comparti detayenan relaciona cu e programa General Education Development (GED) cu nan lo ofrece pero tambe e opcionnan cu e graduado tin pa sigui despues pa un programa di enseñansa superior.
Debate Nacional pa Hoben
Ministerio di Enseñansa hunto cu Parlamento Hubenil ta invita hobennan pa participa den un Debate Nacional cu lo tuma luga dia 30 di maart proximo durante un evento special den presencia di Su Altesa Real, Prinses Beatrix.
Minister Hooyboer-Winklaar ta encabesa delegacion di Reino Hulandes na UN
Minister di Enseñansa Michelle Hooyboer-Winklaar a sali rumbo pa New York como lider di e delegacion di Reino Hulandes pa presenta na e di 61 session di “Commission on the Status of Women“ na Nacionnan Uni.
Studiantenan di Movecion y Salud di IPA cu pasantia internacional
Den cuadro di e programa Perspectiva Mundial, studiantenan di e estudio di Movecion y Salud di IPA a scoge e aña aki pa un pasantia na Merca (Boston) y Spaña (Barcelona), caminda nan lo profundisa nan mes den e aspectonan di educacion fisico, salubridad y deporte, den e pais cu nan ta bishita.
Hogeschool Rotterdam
Zoals ieder jaar biedt de Hogeschool Rotterdam ook dit jaar weer de cursus “Subi Jet pa bo get“ voor alle studenten die aan de HR gaan studeren. Ook organiseert de HR de “PABO CITO toets“ voor alle studenten die aan de PABO gaan studeren (aan de Hogeschool Rotterdam of een andere instelling).
Perspectiva Mundial IPA 2017
Durante e di tres aña di e estudio na Instituto Pedagogico Arubano (IPA) e studiantenan ta participa na e programa “Perspectiva Mundial“. E programa aki ta brinda e studiantenan e oportunidad pa profundisa nan mes den e aspectonan di e profesion di maestro den exterior.


text:
Esaki a keda comproba durante rueda di prensa di Minister Glenbert Croes, conhuntamente cu Sra. Glenda Hernandez, Sra. Daphny Tecklenborg y Sra. Sue Ann Lacle Ras, kendenan a elabora extensamente riba e desaroyo di Sociaal Crisisplan. Considerando tur e proyectonan andando, e progreso constata, Sociaal Crisisplan tin derecho di existencia y mester continua pa bienestar social di nos conciudadanonan.
Sociaal Crisisplan a wordo instala pa medio di Gobierno di Aruba na comienso di aña 2018 despues cu dos criatura a perde nan bida inocentemente na fin di aña 2017. Gabinete Wever Croes a percura pa aloca fondonan pa departamento y fundacionnan trahando riba e tema aki den e diferente sectornan. Nos a haya apoyo di parti Unicef cu a ehecuta un estudio riba e situacion social na Aruba indicando e ‘bottlenecks’ cu nos mester atende prome, pa sigura cu ehecucion di SCP tin exito. Tur profesionalnan den e diferente sectornan a bin hunto pa asina coordina e plan di ehecucion di Sociaal Crisisplan. E meta principal di Sociaal Crisisplan ta pa reenforsa e sistema nacional di proteccion di mucha y esnan mas vulnerabel den nos comunidad.
“E compromiso ta: SOCIAAL CRISIS PLAN #SCP lo continua tanten cu tin problemanan social cu mester di nos accion urgente y contundente pa nos por sigura e siguridad y bienestar di tur nos muchanan, tur nos hobennan y tur famianan na Aruba…Sociaal Crisis Plan lo keda e vehiculo pa nos sigura e implementacion di tur e proyectonan den e sectornan: SOCIAL – HUSTICIA – ENSEÑANSA – SALUD”
E prioridad lo keda e famia, como e prome influencia y esun di mas importante den e bida di un muchanan. Pero no solamente pa e motibo ey, tambe pa e hecho cu 2 di cada 3 mucha ta wordo abusa door di un familiar of un bon amigo di famia. P’esey e enfoke y prioridad mester ta e fortificacion di e nucleo familiar, e conscientisacion y e yamada pa no bira cara ora cu bo sa cu un mucha ta wordo abusa y neglisha.
Meta di Gabinete Wever Croes ta pa cada mucha y hoben aki na Aruba ta sigur. “Nos meta ta, elimina e desventahanan social pa tur mucha y hoben y duna nan e paz, trankilidad y e proteccion cu nan tin derecho riba dje”, Minister Glenbert Croes a expresa.


text:
KOMUNIKADO DI KUERPO POLISIAL KÒRSOU Búskeda di hóben perdí
KOMUNIKADO DI KUERPO POLISIAL KÒRSOU
276 / 2017
27 yüli 2017
Búskeda di hóben perdí
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta pidi búskeda di e hóben, Givianny Sujeany Rosaria, nasé na Hulanda, di 15 aña di edat. For di febrüari 2017, Givianny a sali kas i no a regresá kas bèk.
Givianny tin e siguiente deskripshon:
Haltura : 1.60 m;
Postura : delegá;
Koló di kueru : maron kla;
Koló di kabei : kòrtiku di krùl, tin biaha maron òf kòrá;
Koló di wowo : maron skur;
Forma di kara: oval, (wak potrèt)
Givianny tin un tatuahe di su nòmber meimei “Sujeany” na un di
su pianan.
Polis ta supliká tur hende ku por duna kualke informashon tokante di Givianny, pa tuma kontakto ku polis na e number di telefòn 917 òf na e number anónimo 108.


text:
VBK & Triple 7, patrosinadó di Miss Curaçao 2016 ta selebrá su promé aniversario .
VBK & Triple 7, patrosinadó di Miss Curaçao 2016 ta selebrá su promé aniversario .
Djamars 15 di novèmber, e prestigioso kas di moda VBK & Triple 7 ta selebrá nan promé aniversario ku un tremendo show di moda ku partisipashon di Miss Curaçao Universe 2016, Chanelle de Lau i Miss Curaçao World 2016, Nashaira Balentien.
VBK & Triple 7 durante e temporada di Miss Curaçao tras di lomba semper a sòru pa nos 7 beyesanan a lusi tòp, tur kaminda nechi uniformá ku trahe nan “trendy” i eksklusivo.
Durante nan presentashon den eksterior nos Missnan lo lusi trahenan di VBK & Triple 7.
Coridja Stars Productions ta sumamente kontentu di por a konta ku e aporte di VBK & Triple 7 i ta invitá pueblo di Kòrsou pa bin selebrá huntu ku nan i disfrutá di nan show di moda espektakular ku lo bai ta algu grandioso, pa 7 or di anochi.
Bin mira parti di e kolekshon nobo spesial pa e temporada di fin di aña, pa bo haña un idea kiko i kon bo tin ku lusi e dianan di fiesta aki.